title: Joensuun Uimaseura

text: Joensuun Uimaseura järjesti ANNA SEN UIDA 24 tunnin viestiuinnin Vesikossa 6.12.2014. Tapahtumalla kerättiin rahaa 107-vuotiaan seuran toiminnan hyväksi sekä Pohjois-Karjalan keskussairaalan lastenosastolle. Viestiuinnin tavoitteena oli uida 107 km, joka täyttyi jo ennen 24 tuntia. Uintiin osallistuivat kaikki valmennusryhmät, yhteistyökumppaneita sekä johtokunnan jäseniä.


title: Joensuun Uimaseura

text: Opetus- ja kulttuuriministeri myönsi kultaisen ansioristin liikuntakulttuurin ja urheilun parissa ansioituneesta työstä uimahypyistä vastaavalle Vesa Martikkalalle vuonna 2016.


title: Joensuun Uimaseura

text: Pohjois-Karjalan vuoden nuoreksi urheilijaksi valittiin uimari Nea Norismaa vuonna 2015.


title: Joensuun Uimaseura

text: Pohjois-Karjalan vuoden valmentajaksi valittiin uintivalmentaja Juha Turunen vuonna 2015 ja Sanna Kolehmainen vuonna 2007.


title: Joensuun Uimaseura

text: Seuran johtokunnan jäsenistä Ari Mononen valittiin Suomen Uimaliiton hallituksen jäseneksi kaudelle 2016–2019 ja Vesa Martikkala on toiminut Suomen Uimaliiton uimahyppyjen asiantuntijaryhmän puheenjohtajana vuoden 2014.


title: Joensuun Uimaseura

text: Joensuun Uimaseura harjoittelee Mehtimäellä sijaitsevassa Virkistysuimala Vesikossa, jossa sijaitsee myös seuran toimisto sekä Rantakylän uimahallissa. Molemmissa halleissa on 25 metrin allas ja kuusi rataa. Vesikko, joka valmistui toukokuussa 1970 ja jonka laajennus valmistui 1996, toimii Joensuun Uimaseuran kotihallina.


title: Joensuun Uimaseura

text: Joensuun Uimaseura uudisti internet-sivustonsa vuoden 2014 syksyllä. Sivut löytyvät tästä. Joensuun Uimaseura on aktiivinen myös sosiaalisessa mediassa, Facebook ja Instagram. Facebookista seuran löytää nimellä Joensuun Uimaseura, Instagramista #annasenuida ja #jous


title: Maailman autismitietoisuuden päivä

text: Maailman autismitietoisuuden päivä (, "WAAD") on 2. huhtikuuta vietettävä vuosipäivä. Se hyväksyttiin Qatarin esityksestä 18 joulukuuta 2007 Yhdistyneiden kansakuntien yleiskokouksessa.


title: Maailman autismitietoisuuden päivä

text: YK kehotti vuonna 2007 jäsenvaltioitaan ja alan kansalaisjärjestöjä viettämään autismipäivää siten, että suuren yleisön ja autististen lasten vanhempien tietämys autismista lisääntyisi. Päivän alkuperäisenä tarkoituksena oli edistää Kannerin oireyhtymän aikaista diagnosointia ja tarvittavan yhteiskunnallisen tuen järjestämistä Kannerin oireyhtymän omaaville ihmisille. Viime vuosina päivän vietossa on alettu pitämään esillä yhä enemmän kaikkien autismikirjolaisten asiaa.


title: Säätyvaltiopäivät 1867

text: Suomen suuriruhtinaskunnan säätyvaltiopäivät 1867 pidettiin nälkävuonna 1867. Silloin päätettiin rakentaa rautateitä. Valtiopäivät myös hyväksyivät uuden valtiopäiväjärjestyksen, joka tuli voimaan 1869 ja oli käytössä vuoden 1906 eduskuntauudistukseen asti.


title: Säätyvaltiopäivät 1867

text: Vuosien 1863–1864 valtiopäiväedustajia, jotka valittiin uudelleen oli kahdeksan. Ensimmäistä kertaa valtiopäivämiehiksi valittuja oli 47. Vuoden 1867 valtiopäivämiehistä Johan Erik Rosenberg, Juho Riihimäki ja Kaarle Värri valittiin myöhemmin monta kertaa uudelleen.


title: Säätyvaltiopäivät 1867

text: Vuosien 1863–1864 valtiopäivillä oli suurtilallisia kahdeksan, oli 1867 enää vain viisi. Johan Punderus oli ammatiltaan apteekkari.


title: Säätyvaltiopäivät 1867

text: Talonpoikaissäädyn puhemieheksi valittiin Aukusti Mäkipeska, joka oli ollut edellisilläkin valtiopäivillä puhemiehenä. Varapuhemiestä ei valittu. Puhemiesneuvostoon valittiin Keto ja Punderus sekä varajäseniksi Warpenius ja Hannuksela. Säädyn sihteeriksi valittiin Kuopion läänin maasihteeri Albert Nykopp.


title: Säätyvaltiopäivät 1867

text: Valitsijamiehiksi valittiin Akola, Kavén, Keto, Kumpulainen, Levonen, Muttilainen, Penttilä, Poikela, Reinikkala, Slotte, Tiilikainen, Vitikkala ja Warpenius.


title: Säätyvaltiopäivät 1867

text: Erikoisen tarkastusvaliokunnan jäsenet olivat kaikki suomenkielisiä, koska Slotten mukaan tällä tavalla säästettiin kustannuksissa tulkkien työn arvo verrattuna siihen, että tarkastusvaliokunnassa olisi ollut myös ruotsinkielisiä ja olisi jouduttu palkkaamaan tulkki. Erikoisen tarkastusvaliokunnan kustannukset maksoi talonpoikaissääty itse. Tätä Viljo Hytönen pitää osoituksena siitä, miten vähän kielikysymyksellä oli vielä tuona aikana merkitystä talonpoikaissäädylle. Valtiokuntasihteeriksi valittiin maisteri Jaakko Forsman. Vähemmistö kannatti edellisten valtiopäivien talonpoikaissäädyn erikoisen valiokunnan sihteerinä toiminutta tohtori Paavo Tikkasta ja kaksi jäsentä professori Axel Liljenstrandia. Formanin erottua valiokuntasihteeriksi valittiin Paavo Tikkanen.


title: Säätyvaltiopäivät 1882

text: Suomen suuriruhtinaskunnan valtiopäivät vuonna 1882 pidettiin 19. tammikuuta – 6. kesäkuuta 1882. Aatelittomat säädyt kokoontuivat Rikhardinkadun kirjastotalossa ja talonpoikaissääty lisäksi Polyteknillisellä opistolla Hietalahdentorilla. Aatelisto kokoontui tavan mukaisesti Ritarihuoneella. Keisari Aleksanteri III avasi valtiopäivät 24. tammikuuta 1882.


title: Säätyvaltiopäivät 1882

text: Lähde: Suku.fi


title: Säätyvaltiopäivät 1888

text: Säätyvaltiopäivät 1888 olivat sääntömääräiset Suomen suuriruhtinaskunnan valtiopäivät. Ne olivat viimeiset ennen Säätytalon valmistumista Helsinkiin.


title: Säätyvaltiopäivät 1888

text: Niillä käsiteltiin kaikkiaan 41 valtiopäiväesitystä. Tärkeimpiä käsiteltäviä asioita olivat eriuskolaislaki ja uusi Suomen rikoslaki, jonka oli paljolti valmistellut professori Jaakko Forsman vuoden 1734 Ruotsin kuningaskunnan lain käytyä jo vanhentuneeksi. Osiltaan vieläkin voimassa Suomen tasavallassa oleva vuoden 1889 rikoslaki oli ongelmallinen suhteessa Venäjään mm. valtiollisten rikosten ja julkiseen omaisuuteen kohdistuvien rikosten vuoksi, minkä vuoksi sen voimaanastuminen lykkääntyi vuoteen 1891.


title: Säätyvaltiopäivät 1888

text: Talonpoikaissäädyllä oli 48 valtiopäivämiestä. Säädyn puhemiehenä toimi Carl Johan Slotte Alavetelistä.


title: Royal Caribbean International

text: Royal Caribbean International on Royal Caribbean Cruises -konsernin omistama suuri risteilijävarustamo. Yhtiö perustettiin vuonna 1968, ja sen vuoden 2007 liikevaihto oli 6,149 miljardia dollaria.


title: Royal Caribbean International

text: Sen aluksista kymmenen on rakennettu entisen STX Europen, nykyisen Meyer Turun telakalla Turussa ja kaksi STX Europen telakalla Helsingissä.


title: Royal Caribbean International

text: Varustamon laivat tekevät risteilyjä pääasiassa Karibialla, Välimerellä ja Alaskassa. Varustamo järjestää myös kausittaisia risteilyjä muun muassa Itämerellä.


title: Royal Caribbean International

text: Royal Caribbean international omistaa 23 loistoristeilijää seitsemässä eri laivaluokassa ("Quantum Class", "Oasis Class", "Freedom Class", "Voyager Class", "Radiance Class", "Vision Class" ja "Sovereign Class"). Royal Caribbean omistaa kolme maailman suurinta risteilyalusta: "Harmony of the Seas", "Oasis of the Seas" ja "Allure of the Seas". Laivat on rakennettu entisen STX Europen, nykyisen Meyer Turun Turun telakalla ja Saint Nazairen Ranskan telakalla. Laivat valmistuivat lokakuussa 2009, 2010 ja 2016. Vuonna 2010 valmistunut "Allure of the Seas" on viisi millimetriä pidempi kuin vuonna 2009 valmistunut "Oasis of the Seas". Vuonna 2016 valmistunut "Harmony of the Seas" on maailman suurin risteilyalus.


title: Kurki-Suonio

text: Kurki-Suonio on sukunimi, jonka osa Krohn-suvun jäsenistä on ottanut käyttöön suomentaessaan nimensä. Tunnettuja Kurki-Suonioita ovat:


title: M/S Grandeur of the Seas

text: Grandeur of the Seas on yksi Royal Caribbean International -varustamon aluksista. Se kuuluu Vision Class -laivaluokkaan ja on rakennettu Kværner Masa-Yardsin Hietalahdentelakalla, Helsingissä. Laiva otettiin käyttöön joulukuussa 1996. Laivalla liikennöidään Euroopassa, Karibialla, Bermudassa, Kanadassa ja Uudessa-Englannissa, Panaman kanavassa ja Atlantin poikki.


title: Sven Thofelt

text: Sven Thofelt (19. toukokuuta 1904 – 1. helmikuuta 1993) oli ruotsalainen miekkailija, nykyaikainen viisiottelija ja olympiavoittaja. Hän voitti yhteensä kolme olympiamitalia, yksi kaikkia värejä. Vuonna 1928 Amsterdamissa hän voitti nykyaikaisen viisiottelun. Tämän jälkeen hän ei enää voittanut mitaleja tässä lajissa, mutta Berliinissä 1936 hän saavutti hopeaa miekkailusta; lajina oli kalvan joukkuekilpailu. Toisen maailmansodan jälkeen hän Lontoon olympialaisissa hän saavutti pronssia kalvan joukkuekilpailussa.


title: Sven Thofelt

text: Hän oli ammattisotilas arvoltaan eversti. Hän toimi vuosina 1970–1976 Kansainvälisen Olympiakomitean edustajana seuraten KOK:n ruotsalaisjäsentä Gustaf Dyrssenia.


title: Hallitsijanvakuutus

text: Hallitsijanvakuutus on monarkioissa uuden hallitsijan antama juhlallinen vakuutus, jolla hän sitoutuu joihinkin edeltäjiensä hyväksymiin periaatteisiin sitoutuen pitämään ne voimassa. Hallitsijanvakuutus rajoittaa uuden hallitsijan tahdonvaltaa ja luo perustuslaillisia rajoitteita hallitsijan vallankäytölle.


title: Hallitsijanvakuutus

text: Suomen suuriruhtinaskunnan hallitsijanvakuutukset perustuivat Aleksanteri I:n hallitsijanvakuutukseen, jolla hän suomalaisen tulkinnan mukaan sitoutui vain Suomen suuriruhtinaaksi Ruotsin kuninkaan seuraajana, jolloin hän ei ollut samanlainen itsevaltias Suomessa kuin Venäjällä. Venäjä siirtyi perustuslailliseen hallintotapaan muodollisesti vasta 1905.


title: Säätyvaltiopäivät 1905

text: Säätyvaltiopäivät 1905 olivat ylimääräiset ja samalla Suomen suuriruhtinaskunnan viimeiset säätyvaltiopäivät. Niiden tarkoituksena oli päättää Suomen säätyvaltiopäiväjärjestelmä sekä korvata ne eduskuntauudistuksen myötä yleisillä ja yhtäläisillä vaaleilla valitulla eduskunnalla. Säätyvaltiopäivät kestivät vuoteen 1906 saakka ja niiden tuloksena säädettiin 1. kesäkuuta 1906 valtiopäiväjärjestyksestä ja vaalilaista siten, että ensimmäiset ensimmäiset eduskuntavaalit voitiin järjestää maaliskuussa 1907.


title: Säätyvaltiopäivät 1905

text: Kiistakysymyksiä olivat äänioikeuden alaikäraja, vaalipiirijako ja se, tulisiko eduskunnasta yksi- vai kaksikamarinen.


title: Säätyvaltiopäivät 1905

text: Aatelissääty hyväksyi asemansa tuhoavan kansanvaltaisen valtiopäiväuudistuksen äänin 100-8 kansallisena välttämättömyytenä. Perustuslaillisiksi katsottaviin säätyetuoikeuksiin puuttumiseen vaadittiin kaikkien neljän säädyn yksimielisyys.


title: Säätyvaltiopäivät 1905

text: Myös porvarissäädyssä oli kaksikamarisen eduskunnan kannattajia, kun taas pappis- ja talonpoikaissääty pohtivat vaalitapaa ja ikärajaa. Lopulta kaikki säädyt hyväksyivät 1. kesäkuuta 1906 perustuslakivaliokunnan ehdotuksen.


title: Kansainvälinen lasten päivä

text: Kansainvälinen lasten päivä (myös lapsen oikeuksien päivä) on YK:n yleiskokouksen aloitteesta vuodesta 1954 vietetty kansainvälinen vuosipäivä. Päivän ajankohta vaihtelee maittain. Useissa maissa, myös Suomessa sitä vietetään 20. marraskuuta, sillä tuona päivänä vuonna 1959 hyväksyttiin Lasten oikeuksien julistus ja 20. marraskuuta 1989 Lapsen oikeuksien sopimus.


title: Kansainvälinen lasten päivä

text: Suomessa päivä merkittiin Suomen UNICEFin aloitteesta "lastenpäivän" nimellä kalentereihin 1990-luvulla. Aluksi ajankohtana oli lokakuun ensimmäinen maanantai, mutta vuodesta 2002 lähtien päivää on vietetty 20. marraskuuta nimellä Lapsen oikeuksien päivä. Vuodesta 2020 lähtien se on päätetty merkitä kalenterihin myös liputuspäiväksi.


title: Mihail Tatarinov

text: Mihail Tatarinov (, s. 16. heinäkuuta 1966 Angarsk, Neuvostoliitto) on venäläinen entinen jääkiekkoilija, pelipaikaltaan puolustaja.


title: Mihail Tatarinov

text: Tatarinov edusti kotimaassaan Sokol Kiovaa ja Dynamo Moskovaa. NHL-seura Washington Capitals hänet 11. kierroksella vuonna , mutta Pohjois-Amerikkaan hän siirtyi vasta kuusi vuotta myöhemmin, kaudella 1990–1991. Capitalsin lisäksi hän pelasi NHL:ssä myös Quebec Nordiquesissa ja Boston Bruinsissa.


title: Mihail Tatarinov

text: Tatarinov pelasi Neuvostoliiton maajoukkueessa maailmanmestaruuskilpailuissa 1990 ja valittiin tähdistökentälliseen. Hän osallistui myös Rendez-vous '87 -turnaukseen.


Niin kauan kuin tää kestää saa – Taiteilijan taival on Anki Lindqvistin kokoelma-albumi, joka julkaistiin postuumisti 14. toukokuuta 2008. Se debytoi Suomen virallisen listan sijalla 37.


title: Jari Tolsa

text: Jari Juha Tolsa (s. 20. huhtikuuta 1981 Göteborg, Ruotsi) on ruotsalais-suomalainen entinen jääkiekkoilija. Hän pelasi jääkiekon SM-liigaa Espoo Bluesissa kausina 2006–2007 ja 2008–2009. Tämän jälkeen hän pelasi vielä neljä kautta Ruotsin pääsarjassa Linköpingin ja Frölundan joukkueissa. Kauden 2013–2014 Tolsa aloitti Itävallassa Graz 99ers joukkueessa, mutta palasi 7 ottelun jälkeen Ruotsiin nostamaan Varberg HK:n 2.divisioonasta sarjaporrasta ylemmäs. Tolsa pelasi vielä kaksi kautta Ruotsin 1.divisioonaa Varbergin riveissä ennen lopettamistaan.


title: Jari Tolsa

text: Tolsa on edustanut Ruotsia jääkiekon nuorten maailmanmestaruuskisoissa 2001 ja hän on pelannut myös Ruotsin A-maajoukkueessa Euro Hockey Tourissa. Tolsalla on myös kaksi Elitserien-mestaruutta Frölundan joukkueesta vuosina 2003 ja 2005. Hänellä on suomalaisista sukujuurista johtuen myös Suomen kansalaisuus.


title: Juho Wuolijoki

text: Juho Robert Wuolijoki tai Vuolijoki (25. maaliskuuta 1843 Hauho – 26. huhtikuuta 1911) oli moninkertainen Suomen suuriruhtinaskunnan talonpoikaissäädyn valtiopäivämies ja ratsutilallinen eli rusthollari.


title: Juho Wuolijoki

text: Vuolijoen vanhemmat olivat ratsutilallinen Juho Erkinpoika ja Henriika Loviisa Erkintytär. Vuolijoki omisti Hauholla sijainneen Vuolijoen ratsutilan 1877–1911. Hän oli mukana säätyvaltiopäivillä talonpoikaissäädyn edustajana 1885, 1888, 1894, 1897, 1900 sekä 1904-1905, jolloin hän oli säätynsä varapuhemies. Hänen valtiopäivillä tekemänsä aloitteet koskivat muun muassa raittius-, sivistys ja maatalouden kysymyksiä. Vuolijoki toimi myös Hauhon kunnallislautakunnan esimiehenä, kuului Hämeen läänin maanviljelysseuran johtokuntaan ja oli tunnettu hevosjalostusmies.


title: Juho Wuolijoki

text: Vuolijoki oli naimisissa vuodesta 1872 Serafina Lagervikin (k. 1939) kanssa, Sulo Wuolijoki ja Wäinö Wuolijoki olivat heidän lapsiaan.


title: Juho Wuolijoki

text: Pekka Ahmavaara hävisi painiottelun Wuolijoelle.


title: Kaii Higashiyama

text: Kaii Higashiyama (, 8. heinäkuuta 1908 – 6. toukokuuta 1999) oli japanilainen "Nihon-ga" -taidemaalari. Taiteilija kuvasi mielellään luontoa, joka toimii inspiraationa suurimmassa osassa Higashiyaman tärkeimpiä maalauksia.


title: Kaii Higashiyama

text: Kaii Higashiyama syntyi 8. heinäkuuta 1908 Japanin Jokohamassa. Hänen vanhempansa olivat Kōsuke ja Kuni Higashiyama. Lapsi sai nimekseen Shinkichi – taiteilijanimensä Kaii hän otti käyttöön vasta myöhemmällä iällä. Higashiyamat muuttivat Kōben satamakaupunkiin Shinkichin ollessa kolmivuotias.


title: Kaii Higashiyama

text: Higashiyama pääsi Tokion kuvataidekouluun vuonna 1926.


title: Kaii Higashiyama

text: Higashiyama vietti suuren osan elämästään matkoilla. Hän matkusteli Japanin lisäksi Kiinassa ja Euroopassa. Valmistuttuaan kuvataidekoulusta Higashiyama lähti rahtilaivalla kohti Saksaa elokuussa 1933 opiskellakseen Berliinin yliopistossa (nyk. Humboldt-yliopisto. Matka Eurooppaan kesti kaksi kuukautta.


title: Kaii Higashiyama

text: Higashiyama päätti lähteä huhtikuussa 1962 kolmen kuukauden pituiselle Pohjois-Euroopan matkalle. Matkan aikana taiteilija vieraili Suomessa, Ruotsissa, Norjassa ja Tanskassa maalaten samalla teoksia näkemästään. Higashiyama saapui Kööpenhaminaan huhtikuun 18. päivänä. Toukokuun alussa hän jatkoi Tukholmaan ja myöhemmin Norjaan kahdeksi viikoksi. Lopuksi taiteilija vieraili Suomessa. Hän lensi Helsinkiin ja matkusti sieltä junalla Savonlinnaan ja Punkaharjulle. Savonlinnasta Higashiyama purjehti Kuopioon MS. Heinävedellä. Higashiyama vietti juhannusyön Pirkanmaan maakunnassa. Hän palasi Japaniin 29.7.1962. Matkasta ja taiteilija nurasta on tehty suomenkielinen dokumenttielokuva "Matka valkeaan yöhön".


title: Kaii Higashiyama

text: Vuonna 1940 taiteilija avioitui Nihon-ga-taiteilija Shōko Kawasakin Sumi-tyttären kanssa. Kun Higashiyaman äiti tuli vierailulle vuonna 1941, hän sai sydänkohtauksen ja joutui muuttamaan vanhempiensa kotiin. Higashiyaman vanhempi veli, Kunizō, oli kuollut tuberkuloosiin ja myös hänen nuorempi veljensä, Taizō, menehtyi samaan tautiin."Zanshō" (illan kajo) oli maalaus, joka vakiinnutti Higashiyaman aseman Nihon-ga-taiteilijana. Tämän teoksen taiteilija maalasi vuonna 1947 ollessaan 39-vuotias.


title: Kaii Higashiyama

text: Higashiyaman lopullinen läpimurto oli 1950 syntynyt ”Michi” (tie). Vuonna 1955 syntyi teos ”Iltahämärä”. Teos voitti seuraavana vuonna Japanin taideakatemian palkinnon.


title: Kaii Higashiyama

text: 1960 Higashiyama sai tärkeän tehtävänannon, jonka tuloksena syntyi kruununprinssin Tōgū-palatsiin valtava seinämaalaus "Hizuki shiki -zu" (aurinko, kuu ja neljä vuodenaikaa). Teos kasvatti Higashiyaman mainetta ja hän sai suuren määrän työtilauksia. Kolme vuotta tästä syntyi suuri seinämaalaus "Yoake no shio" (aamunkoiton vuorovesi) uuteen keisarilliseen palatsiin. Näiden seinämaalausten jälkeen Higashiyamasta tuli yksi Japanin arvostetuimpia taiteilijoita.


title: Kaii Higashiyama

text: Vuonna 1970 Kaii Higashiyama sai pyynnön maalata suuri seinämaalaus Tōshōdaijin temppeliin. Projektin valmistuminen kesti kymmenen vuotta, joiden aikana Higashiyama loi 68 maalausta temppeliin. Kymmenestä vuodesta kolme kului taiteilijan Kiinan matkaan, missä hän luonnosteli kiinalaisia maisemia seinämaalauksia varten.


title: Pyhä Barbara

text: Koska Pyhän Barbaran vallassa oli legendan mukaan taivaasta iskevä tuli, hänet valittiin tykistön keksimisen myötä tykistön pyhimykseksi. Hän on myös pioneerien, panostajien ja kaikkien niiden, joita uhkaa työssään äkillisen ja väkivaltaisen kuoleman vaara, suojelija ja yksi neljästätoista hädässäauttajasta. Pyhälle Barbaralle pyhitetty päivä on 4. joulukuuta.


title: Pyhä Barbara

text: Suomessa Pyhän Barbaran legendasta tehtyä kirkkotaidetta on säilynyt Turun tuomiokirkossa sekä Hattulan ja Lohjan kirkoissa. Tunnettu on myös Barbarasta kertova Kalannin Pyhän Barbaran alttarikaappi, joka on nykyään Kansallismuseossa.


title: Pankkivaliokunta

text: Pankkivaliokunta perustettiin Suomen suuriruhtinaskunnan säätyvaltiopäiville ensimmäistä kertaa säätyvaltiopäivillä 1863. Pankkivaliokunta vahvistettiin perustettavaksi aina vuoden 1869 valtiopäiväjärjestyksessä. Porvoon maapäivillä oli pankkiasioita käsitellyt raha-asiainvaliokunta.


title: Yleinen valitusvaliokunta

text: Yleinen valitusvaliokunta oli Suomen suuriruhtinaskunnan valtiopäivien yksi valiokunta, jotka ei ollut Porvoon maapäivillä 1809, vaan Helsingin valtiopäivillä 1863. Yleisen valitusvaliokunnan lisäksi oli mm. talonpoikaissäädyllä oma erikoinen valitusvaliokunta. Valitusvaliokunta käsitteli hallintoon liittyviä kysymyksiä ja sen tarkoituksena oli esittää anomuksia, koska säätyvaliopäivillä ei yhdistys- ja vakuuskirjan vuoksi ollut vielä 1863 aloiteoikeutta. Tämän vuoksi valitusvaliokunnalla oli merkitystä aloitteiden korvaamisessa anomuksilla hallitsijalle, käytännössä Suomen senaatille.


title: Johan Viktor Johnsson

text: Johan Viktor (Janne) Johnsson (14. kesäkuuta 1832 Lapinlahti – 18. syyskuuta 1884 Juva) oli suomalainen piispaksi valittu valtiopäivämies. Johnsson toimi elämänsä aikana muun muassa kirkkoherrana, rehtorina ja useaan otteeseen pappissäädyn edustajana valtiopäivillä. Hänet nimitettiin Porvoon hiippakunnan piispaksi vuonna 1884, mutta hän kuoli ennen virkaanastumistaan.


title: Johan Viktor Johnsson

text: Johan Viktor Johnsson oli Johan Johnssonin (1797–1831) ja Lovisa Luthmanin (1798–1866) viides lapsi. Hänen kappalaisena toimineen isänsä ennenaikainen kuolema merkitsi köyhiä lapsuudenoloja. Johnsson opiskeli Kuopion kimnaasissa ja valmistui ylioppilaaksi laudatur-arvosanalla vuonna 1851. Hän jatkoi opintojaan Helsingissä ja suoritti pappistutkinnon vuonna 1854. Myöhemmin Johnsson täydensi opintojaan pastoraalitutkinnolla ja suorittamalla käytännölliset ja teoreettiset kokeet teologian lehtorin virkaa varten. Varapastorin arvonimi myönnettiin hänelle vuonna 1862 ja rovastin arvonimi vuonna 1873.


title: Johan Viktor Johnsson

text: Johnsson työskenteli muun muassa Kuhmonniemen ja Juvan kirkkoherrana, Kuopion lyseon teologian lehtorina ja rehtorina sekä ajoittain Kuopion hiippakunnan tuomiorovastina. Hän toimi myös Kuopion kaupunginvaltuuston ensimmäisenä puheenjohtajana vuonna 1875 ja Porvoon tuomiokapitulin jäsenenä vuosina 1878–1882. Johnsson edusti papistoa vuosien 1867, 1872, 1877 ja 1882 säätyvaltiopäivillä. Valtiopäivätoiminnassaan hän muun muassa kannatti kuolemanrangaistuksen säilyttämistä, vastusti asevelvollisuuden toteuttamista ja allekirjoitti anomuksen prostituution lakkauttamisesta.


title: Johan Viktor Johnsson

text: Johnsson sai vuonna 1884 pidetyissä Porvoon hiippakunnan (nyk. Tampereen hiippakunta) piispanvaaleissa lähes kaikki äänet. Hänet nimitettiin piispaksi, mutta hän ei ehtinyt aloittaa uudessa tehtävässään kuoltuaan äkillisesti sydänhalvaukseen.


title: Johan Viktor Johnsson

text: Johnssonilla oli useita lapsia puolisonsa Anna Johnssonin (o.s. Stenius, 1831–1900) kanssa, muun muassa aatelissäätyyn korotettu prokuraattori Eliel Soisalon-Soininen, professori ja poliitikko Mikael Soininen sekä lääkintöneuvoksen arvon saanut lääkäri Julius Viktor Johnsson.


title: Itä-Uudenmaan Maakuntakomppania

text: Itä-Uudenmaan maakuntakomppania on Suomen puolustusvoimien sodan ajan joukko. Sen toiminnan perustana on kotiseudun puolustaminen ja alueellisen turvallisuuden vahvistaminen.


title: Itä-Uudenmaan Maakuntakomppania

text: Rauhan aikana Itä-uudenmaan maakuntakomppaniaa voidaan käyttää muita viranomaisia tukevaan virka-aputoimintaan. Rauhan aikana komppanian toiminta on aina aseetonta virka-apua.


title: Itä-Uudenmaan Maakuntakomppania

text: Itä-Uudenmaan maakuntakomppania on muodostettu vuonna 2006 pääasiassa vanhoista Loviisan ja Porvoon sotilasalueiden reserviläisistä (Loviisa, Ruotsinpyhtää, Lapinjärvi, Myrskylä, Liljendal, Pernaja, Porvoo, Sipoo, Pornainen).


title: Tekniska Föreningen i Finland

text: Tekniska Föreningen i Finland rf (TFiF) on ruotsinkielinen järjestö, jonka jäsenet ovat diplomi-insinöörejä, arkkitehtejä ja teekkareita. TFiF perustettiin vuonna 1880 ja se on Suomen vanhin DI- ja arkkitehtijärjestö. Jäsenmäärä on noin 4000, joista noin 1000 ovat opiskelijoita.


title: Saara Koivisto

text: Saara Koivisto (s. 1979) on suomalainen taekwondoin. Hän on kilpaillut ITF (International Taekwon-Do Federation) -maailmanliiton kilpailuissa. Koivisto on lajissaan kaikkien aikojen menestyksekkäin suomalainen naisurheilija. Hän on kilpaillut menestyksekkäästi kaikissa taekwon-don neljässä kilpailulajissa, mikä on hyvin epätavallista.


title: Saara Koivisto

text: Saara Koiviston paras saavutus on Maailman mestaruus ottelussa alle 70 kilon sarjassa vuodelta 2005. Lisäksi hän saavutti samassa sarjassa MM-pronssia vuonna 2003. Liikesarjakilpailussa hänellä on MM-pronssia vuosilta 1997 ja 2003. Lisäksi hänellä on MM-pronssi erikoistekniikkakilpailusta vuodelta 2005. Euroopan mestaruus kilpailuissa Koivisto on saavuttanut seuraavat mitalisijoitukset: EM-kultaa liikesarjoissa vuonna 2002, EM-hopeaa erikoistekniikkakilpailussa vuosilta 1999 ja 2005 sekä liikesarjoissa vuonna 2003, EM-pronssia ottelussa alle 70 kilon sarjassa vuosina 1998, 1999, 2003 ja 2005, sekä EM-pronssia erikoistekniikkakilpailussa vuosina 1998, 2001, 2002.


Ampumahiihdon maailmanmestaruuskilpailut 2000 järjestettiin 19.–27. helmikuuta Holmenkollenilla, Norjassa. Miesten viesti keskeytettiin sumun takia ja siirrettiin kilpailtavaksi Lahden maailmancup-kilpailujen yhteyteen. Kisojen menestynein maa oli Norja viidellä mitalilla (kolme kultaa, yksi hopea ja yksi pronssi).


title: Georg Klaus

text: Georg Klaus (s. 28. joulukuuta 1912 Nürnberg – 17. heinäkuuta 1974) oli saksalainen filosofi. Klaus tutki logiikkaa, tieteenfilosofiaa, kybernetiikkaa, peliteoriaa, dialektiikkaa, marxismi-leninismiä, ideologiakritiikkiä, yhteiskuntapolitiikkaa ja tiedepolitiikkaa. Hänen laajasta tuotannostaan on suomennettu teos "Politiikan kieli" (1974).


title: Gösta Frändfors

text: Gösta Valdemar Frändfors (25. marraskuuta 1915 Tukholma – 8. elokuuta 1973 Huddinge) oli ruotsalainen painija ja olympiamitalisti, joka edusti seuratasolla Brandkaarens IK:ta. Hän voitti urallaan kaksi olympiamitalia, Berliinissä 1936 pronssia nimellä Gösta Jönsson ja Lontoossa 1948 hopeaa omalla nimellään.


title: Gösta Frändfors

text: EM-tasolla Frändfors voitti kaksi hopeamitalia vapaapainista ja kultamitalin kreikkalais-roomalaisesta painista.


title: Sebastian Langeveld

text: Sebastian Langeveld (s. 17. tammikuuta 1985 Leiden) on alankomaalainen maantiepyöräilijä, joka edustaa UCI World Tour -tasolla kilpailevaa EF Education Firstiä.


title: Sebastian Langeveld

text: Langeveld siirtyi ammattilaiseksi vuonna 2006 edustaen sinä vuonna Skil-Shmiano -tallia. Samana vuonna hän voitti GP Pino Cerami -ajon ja sijoittui Dunkerquen neljän päivän ajon kokonaiskilpailun yhdeksänneksi. Hän voitti myös Hollannin maantieajon mestaruuskilpailussa hopeaa.


title: Sebastian Langeveld

text: Vuonna 2007 Langeveld alkoi edustaa Rabobank-tallia. Hän voitti Ster Elektrotoerin kokonaiskilpailun ja sijoittui Luxemburgin ympäriajon kokonaiskilpailun yhdeksänneksi ja toisen etapin kolmanneksi. Hän uusi Hollannin maantieajo-hopeansa. Vuonna 2008 hän sijoittui Steven de Jonghin jälkeen toiseksi Kuurne–Bryssel–Kuurne-kilpailussa. Vuonna 2011 hän voitti Omloop Het Nieuwsblad -kilpailun kukistettuaan loppukirissä Juan Antonio Flechan. Hän siirtyi Orica-GreenEDGE-joukkueeseen kaudelle 2012 ja on vuodesta 2014 edustanut yhdysvaltalaistallia, nykyiseltä nimeltään EF Education First. Hän voitti maantieajon Alankomaiden-mestaruuden 2014.


title: Monte Testaccio

text: Monte Testaccio (myös "Monte Testaceo" tai "Monte dei cocci") on Roomassa sijaitseva jätevuori, joka koostuu lähes kokonaan Rooman valtakunnan aikaisista särkyneistä amforoista.


title: Monte Testaccio

text: Monte Testaccio on yksi suurimmista antiikin ajan kaatopaikoista ja peittää 22 000 neliömetrin alueen ja on tilavuudeltaan noin 580 000 kuutiometriä. Sen ympärysmitta on 1 490 metriä ja se on korkeudeltaan lähes 50 metriä, joskin antiikin aikaan luultavasti nykyistä korkeampi.


title: Monte Testaccio

text: Vuori sijaitsee lähellä Tiberin itärantaa, missä valtion oliiviöljyä varastoitiin toisen vuosisadan lopulla.


title: Bo Lindman

text: Bo Lindman (8. helmikuuta 1899 Tukholma – 30. heinäkuuta 1992 Solna) oli ruotsalainen nykyaikainen viisiottelija. Hän voitti olympiakultaa Pariisista 1924 ennen maanmiestään Sven Thofeltiä. Hän voitti kaksissa seuraavissa olympialaisissa, Amsterdamissa 1928 ja Los Angelesissa 1932, hopeaa.


title: Diabolis Interium

text: Diabolis Interium () on ruotsalaisen black metal-yhtye Dark Funeralin kolmas studioalbumi.


title: Unen valta

text: Unen valta on kristillisen metalliyhtye VIP:n viides studioalbumi vuodelta 2006. Albumin julkaisi Maanalainen Levykauppa. "Unen vallan" musiikki on melodista ja tyylissä on vaikutteita progressiivisesta metallista sekä thrash metalista. Laulu on pääosin puhdasta ja melodista, ja mukana on jonkin verran aggressiivista huutolaulua. Viihdeimperiumi.fi antoi albumille 3,5 tähteä 5:stä, ja Noise.fi antoi albumille 4 pistettä 5:stä, antaen albumille tunnustusta moitteettomasta teknisestä tasosta. Kappale "Helpompaa luovuttaa" julkaistiin internet-singlenä ennen albumin julkaisua.


title: Unen valta

text: Albumin äänitti ja miksasi Arttu Sarvanne Studio Watercastlessa, Jyväskylässa 11.–31. elokuuta 2006. Unen vallan masteroi Minerva Pappi Finnvox-studiolla, albumin tuottivat VIP ja Arttu Sarvanne. Kansitaiteen teki Kaj Kiviniemi.


title: Kaarlo Valkama

text: Kaarlo "Kalle" Armas Valkama, myös salanimillä "Pertti Vesa" ja "Pertti Wesa", (16. syyskuuta 1908 Helsinki – 29. heinäkuuta 1980 Helsinki) oli suomalainen sovittaja, saksofonisti, trumpetisti, viulisti, säveltäjä, sanoittaja ja musiikkipedagogi.


title: Kaarlo Valkama

text: Kaarlo Valkaman monipuolinen ja mittava musiikkiura alkoi 1920-luvulla ja kesti aina 1970-luvulle saakka. Hänet tunnetaan erityisesti sovittajana, ja esimerkiksi Lauri Jauhiaisen mukaan hän oli jopa aikansa paras alallaan. Valkaman sovittajaura alkoi jo 1920-luvun loppupuolella Levytukku Oy:lle. Hänen sovituksiaan levyttivät yhtiölle useat ajan tähdet, kuten Veikko Tuomi ja Olavi Virta. Muun muassa Virran levytykset ”Aamu Airistolla”, ”Assuncion”, ”Iltarusko”, ”Kultainen nuoruus”, ”Kun ilta ehtii” (vuoden 1963 versio), ”Kuolleet lehdet”, ”Liekki”, ”Tiikerihai” ja ”Tähti ja meripoika” (vuoden 1963 versio) ovat Valkaman sovittamia. 1960-luvun lopulla hän sovitti Erkki Junkkarisen tuolloin ensi kertaa levyttämän valssin ”Ruusuja hopeamaljassa”. Hänen tunnetuin 1960-luvun sovituksensa lienee kuitenkin Reijo Taipaleen levyttämä ja Unto Monosen säveltämä tango ”Satumaa”.


title: Kaarlo Valkama

text: Valkama oli mukana sadoissa levytyksissä muusikkona, sovittajana ja orkesterinjohtajana. Hän soitti saksofonia ja viulua. Hänen johtamansa Bellacord-orkesteri levytti vuonna 1933 ensimmäisen suomalaisen version tangosta ”Mustasukkaisuutta”. 1960-luvulla Valkama oli pitkään mukana Kullervo Linnan Humppa-Veikot-orkesterissa trumpetistina, saksofonistina ja viulistina. Hän teki myös monet orkesterin sovituksista. Jazzin ja iskelmämusiikin lisäksi Valkama on soittanut myös alttoviulua Helsingin kaupunginorkesterissa sekä opettanut viulunsoittoa.


title: Kaarlo Valkama

text: Valkaman tunnetuimpana sävellyksenä pidetään Usko Kempin sanoittamaa tangoa ”Valkovuokot”, jonka ovat levyttäneet mm. Olavi Virta (1952), Eino Grön (1965) ja Erkki Junkkarinen (1978). Valkama sävelsi myös elokuvamusiikkia Valentin Vaalan ohjaamaan elokuvaan "Minä ja mieheni morsian" vuonna 1955. Akateemisissa juhlissa Valkaman säveltämä ”Poloneesi”, joka on levytetty 1955 ja 1974, on noussut huomattavaksi kilpailijaksi näissä yhteyksissä poloneesina perinteisesti soitetulle Michał Kleofas Ogińskin teokselle ”Jäähyväiset isänmaalle”.


title: Kromaatti

text: Kromaatti-ioni (CrO) on anioni, joka syntyy kromihapon protolysoituessa dikromaatti-ionien lisäksi. Kromaatti-ioneita sisältäviä ioniyhdisteitä kutsutaan kromaateiksi. Useiden kromaattien väri on keltainen. Usein käytettyjä kromaattiyhdisteitä ovat muun muassa kaliumkromaatti (KCrO) ja keltaisena väriaineena käytetty lyijykromaatti (PbCrO). Dikromaateissa on CrO-ioni, ja ne ovat väriltään voimakkaan oransseja.


title: Kromaatti

text: Kromaatti-ionissa kromilla on sen korkein mahdollinen hapetusluku +VI, jonka takia kromaatit ovat voimakkaita hapettimia. Kromaatit korrosoivatkin voimakkaasti metalleja. Niitä voidaan kuitenkin käyttää myös korroosion estämiseen. Anodisina inhibiittoreina ne vaikuttavat anodilla tapahtuvaan sähkökemialliseen reaktioon sen nopeutta pienentävästi.


title: Kromaatti

text: Vesiliuoksessa kromaatti-ionit sekä dikromaatti-ionit ovat tasapainossa.


title: Kromaatti

text: Tasapainoa voidaan siirtää Le Châtelier’n periaatteen mukaisesti kromaatti-ionin puolelle nostamalla liuoksen pH:ta eli tekemällä liuoksesta emäksisempi. Vastaavasti tasapaino siirtyy dikromaatti-ionin puolelle pH:ta laskemalla eli tekemällä liuos happamaksi. Tasapaino riippuu myös liuosten konsentraatiosta.


title: Kromaatti

text: Natriumkromaatti, kaliumkromaatti ja ammoniumkromaatti liukenevat veteen hyvin. Sen sijaan kromaattiyhdisteet, joissa on kationina raskasmetalli, lantanidi tai maa-alkalimetalli ovat veteen vain hieman liukoisia.


title: Kromaatti

text: Kromaatit ovat karsinogeenisia. Kromaatit ovat yksi yleisimmistä syöpäriskiä aiheuttavista aineista työpaikoilla . Kromaatit ovatkin suomessa luokiteltu erityistä sairastumisen vaaraa aiheuttaviksi tekijöiksi. Kromaatit aiheuttavat myös helposti allergisia iho-oireita.


title: Hotelli Tammer

text: Hotelli Tammer (Tampereen teknillisen seuran talo), viralliselta nimeltään Radisson Blu Grand Hotel Tammer, on vuonna 1929 rakennettu hotelli Tampereen Kyttälän kaupunginosassa, Satakunnankadun ja Rongankadun risteyksessä lähellä Tammerkoskea.


title: Hotelli Tammer

text: Hotellin historia alkoi Tampereen teknillisen seuran kokouksesta, jossa E. Graeffe ehdotti, että seuralle rakennettaisiin talo. Rakennukseen haluttiin myös tuottavia tiloja. Hotelli Tammerin suunnitteli kaupunginarkkitehti Bertel Strömmer, ja se edustaa tyyliltään pohjoismaista klassismia. Alusta alkaen oli tarkoitus rakentaa kansainvälisenkin vertailun kestävä hotelli ja Tampereelle uusi maamerkki. Kustannukset kohosivatkin lähes kahdeksaan miljoonaan markkaan.


title: Hotelli Tammer

text: Tammerin ensimmäinen ravintoloitsija oli ranskanvenäläinen Alexander Adlivankin, joka tuotatti Tammeriin muun muassa pöytähopeita ja kattokruunuja Ranskasta. Keittiömestari oli Japanista ja tarjoilijat Ruotsista. Tarinan mukaan vain perunankuorijatyttö puhui suomea.


title: Hotelli Tammer

text: Tammerin valmistumisvuosi, Tampereen 150. juhlavuosi, oli kuitenkin traaginen: Kuru-laiva upposi Näsijärvellä, ja kaupungin suunnittelemat juhlallisuudet peruttiin. Suruajan vuoksi Tammer avattiin hyvin vaatimattomin menoin. Myös suuret lamavuodet koettelivat hotellitoiminnan alkua, mutta talous elpyi kohti 1930-luvun loppupuolta ja Tammer palasi jälleen loistoonsa.


title: Hotelli Tammer

text: Tammerissa on vieraillut lukuisia tunnettuja henkilöitä, kuten C. G. E. Mannerheim, F. E. Sillanpää, Juri Gagarin ja Kalle Päätalo. Tammer on esiintynyt myös kirjallisuudessa ja elokuvassa. Tunnetuin esimerkki lienee Arto Paasilinnan romaani "Elämä lyhyt, Rytkönen pitkä", josta on tehty myös elokuvasovitus.


title: Hotelli Tammer

text: Grand Hotel Tammer kuului aiemmin Sokos Hotels -ketjuun, jotka muut hotellit Tampereella ovat Ilves ja Villa. 31. maaliskuuta 2016 Tammer siirtyi osaksi Radisson Blu -ketjua. Grand Hotel Tammeria on remontoitu vanhaa kunnioittaen, ja rakennus on Museoviraston suojelema. Molempien päätyjen alkuperäiset parvekkeet on kuitenkin poistettu. Sokos Hotel Tammerin ravintola toimii edelleen alkuperäisissä tiloissaan. Korkea ravintolasali on kunnostettu 1990-luvulla alkuperäiseen asuunsa. Myös keittiö pitää yllä perinteitä huolehtimalla ruoan laadukkuudesta.


title: Never Let Me Down

text: Never Let Me Down on brittiläisen muusikko David Bowien vuonna 1987 julkaistu studioalbumi. Levy sai ilmestyessään kriitikoilta varsin negatiivisen vastaanoton.


title: Eumaios

text: Eumaios oli kreikkalaisessa mytologiassa Odysseuksen uskollinen sikopaimen. Hän oli Syyrian kuninkaan Ktesioksen poika, jonka tämän foinikialainen lastenhoitaja oli siepannut mukaansa laivalle paetessaan maanmiestensä mukana orjuudestaan. Ithakassa merimiehet olivat myyneet hänet orjaksi Laerteelle, Odysseuksen isälle.


title: Eumaios

text: Kun Odysseus palasi 20 vuoden jälkeen Troijan sodasta, Eumaios kohteli häntä hyvin tarjoten hänelle ruokaa ja suojaa siitäkin huolimatta, ettei tunnistanut tuntemattomaksi naamioitunutta isäntäänsä.


title: Salaperäinen tähti

text: Salaperäinen tähti (ransk. "L'Étoile mystérieuse") on belgialaisen sarjakuvapiirtäjä Hergén kymmenes Tintti-albumi. Tarina julkaistiin aluksi mustavalkoisena jatkokertomuksena belgialaisessa "Le Soir"-sanomalehdessä 20. lokakuuta 1941 – 21. toukokuuta 1942 välisenä aikana, myöhemmin samana vuonna ensimmäisenä värillisenä "Tintti"-sarjakuvana nimellä "L'Étoile mystérieuse".


title: Salaperäinen tähti

text: Kirja on julkaistu suomeksi kahtena eri käännöksenä, ensimmäisen kerran vuonna 1961 WSOY:n julkaisemana ja Aimo Sakarin kääntämänä nimellä "Ihmeellinen tähti".


title: Salaperäinen tähti

text: Eräänä iltana taivaalla näkyy suuri kirkas tähti, joka aiheuttaa korkea-asteisen lämpöaallon. Tintti ja Milou käyvät observatoriossa, jossa professori Kaila kertoo tähden olevan valtava meteoriitti, joka on törmäämäisillään Maahan. Uutisesta sekaisin mennyt professori Filippulus julistaa itsensä profeetaksi ja ennustaa maailmanloppua. Mutta seuraavana aamuna ilmeneekin, että meteoriitti menikin vain Maan ohi. Siitä oli kuitenkin irronnut palanen, joka oli syöksynyt Pohjoiseen jäämereen. Ilmenee, että meteorissa on uutta ennennäkemätöntä alkuainetta, jonka professori Kaila nimeää "kailaaniksi". Tintti, Milou ja professori Kaila lähtevät eurooppalaisia tiedemiehiä mukana etsimään meteoria kapteeni Haddockin "Aurora" -aluksella.


title: Salaperäinen tähti

text: Samaan aikaan São Ricosta on lähtenyt pankinjohtaja Bohlwinkelin rahoittama retkikunta "Peary" -nimisellä aluksella. Bohlwinkel yrittää useaan otteeseen sabotoida "Auroran" matkaa piilottamalla sinne dynamiittia sekä palkkaamalla muita laivoja upottamaan sen. Yritykset epäonnistuvat ja "Aurora" jatkaa matkaansa.


title: Salaperäinen tähti

text: Mutta juuri kun "Aurora" on saamaisillaan "Pearyn" kiinni, he saavat hätäkutsun toiselta laivalta. Tintti kuitenkin huomaa hätäkutsun tekaistuksi. Kun he lopulta saapuvat meteorin luokse, "Peary" on jo sen vieressä, mutta ei ole vielä ehtinyt viemään lippuaan sinne. Lentokoneen kyydissä Tintti kuitenkin pääsee meteorille ja "Aurora" saa meteorin haltuunsa ensin vain sekunteja ennen "Pearya".


title: Salaperäinen tähti

text: Meteorin luona Tintti todistaa kailaanin ihmeellisiä vaikutuksia. Meteorista kasvaa suuria räjähtäviä sieniä, omenasta kasvaa hetkessä puu täynnä valtavia omenia, omenan sisällä ollut toukka muuttuu hetkessä isoksi perhoseksi ja Tintin eväiden joukossa ollut hämähäkki kasvaa jättiläiseksi. Sitten meteori alkaakin upota kokonaan mereen. Tintti onnistuu palaamaan "Auroralle" mukanaan palanen kailaania.


title: Salaperäinen tähti

text:
Bohlwinkel pidätetään retken sabotointiyrityksistä ja "Aurora" matkaa takaisin Eurooppaa kohti.
Alkuperäisessä versiossa "Pearyn" ryhmä oli Yhdysvalloista ja sen rahoittaja Blumenstein, stereotyyppinen juutalainen. Toisen maailmansodan jälkeen Hergé vaihtoi Blumsteinin Bohlwinkeliksi ja Yhdysvallat São Ricoksi.


title: Christian Noboa

text: Christian Fernando Noboa Tello (s. 9. huhtikuuta 1985 Guayaquil) on ecuadorilainen jalkapalloilija.


title: Christian Noboa

text: Keskikenttäpelaajan paikalla pelaava Noboa aloitti ammattilaisena vuonna 2004 kotimaassaan Club Sport Emelecissä, missä hän pelasi 89 ottelua ja teki kahdeksan maalia. Hän pelasi joukkueessa vuoteen 2006 asti ennen kuin siirtyi Venäjälle FK Rubin Kazanin joukkueeseen.


title: Christian Noboa

text: Ecuadorin maajoukkueessa Noboa on pelannut 77 ottelua ja tehnyt niissä neljä maalia.


title: Christian Noboa

text: Noboa on 181 cm pitkä ja painaa 74 kg.


title: Teemu Tiainen

text: Teemu Tiainen (s. 4. joulukuuta 1978) on suomalainen pistooliampuja ja maailmanmestari.


title: Teemu Tiainen

text:
Teemu Tiainen on saavuttanut MM-kilpailuissa poikien tasolla maailmanmestaruuden 10 m ilmapistoolissa Barcelonassa 1998 tuloksella 576.
Toiseksi jäänyt saksalainen Sven Hartmann hävisi Tiaiselle kahdella pisteellä.


title: Venäjän koripallon superliiga

text: Superliiga () oli Venäjän miesten koripallon pääsarja vuosina 1992–2010. Superliigan A-divisioonassa oli kaudella 2009–2010 11 joukkuetta. B-divisioonassa joukkueita oli 13. Kesällä 2010 sarja lopetettiin ja tilalle perustettiin PBL-sarja (Professionalnaja basketbolnaja liga).


title: Venäjän koripallon superliiga

text: Superliigan 19:stä mestaruudesta TsSKA Moskova voitti 17. Vain kahdesti voiton vei Ural-Greit Perm.


title: Torrey DeVitto

text: Torrey Joel DeVitto (s. 8. kesäkuuta 1984 Huntington, Long Island, New York) on yhdysvaltalainen televisio- ja elokuvanäyttelijä, muusikko ja entinen malli. Hän on tullut tunnetuksi rooleistaan "Elämää Manhattanilla" -sarjan Karen Kerrina ja "Tunteet pelissä" -sarjan Carriena. Hän näytteli "Vampyyripäiväkirjat"-sarjan kolmannella tuotantokaudella tohtori Meredith Felliä, joka käyttää hoitometodinaan vampyyrien verta. DeVitto oli naimisissa sarjan päänäyttelijän Paul Wesleyn kanssa. Liitto kesti kaksi vuotta, ja pari erosi vuonna 2013.


title: Torrey DeVitto

text: Torrey DeVitto syntyi Long Islandilla, New Yorkissa ja kasvoi osan lapsuudestaan Winter Parkissa, Floridassa. Hänen isänsä Liberty DeVitto oli Billy Joelin yhtyeen rumpali. Torreyn äiti Mary taas oli ollut Stevie Nicksin paras ystävä 1970-luvun lopulta lähtien, ja vanhemmat tapasivat toisensa kiertueella, jossa hänen isänsä oli rumpalina. DeVittolla on kaksi siskoa, Devon ja Maryelle. Lapsena Torrey vietti paljon aikaa kiertueilla vanhempiensa kanssa. Kuusivuotiaana hän aloitti viulutunnit ja neljännellä luokalla pääsi viulistiksi koulun bändiin. 12-vuotiaana Torrey soitti viulua supermalli Christie Brinkleyn ja Peter Cookin häissä.


title: Torrey DeVitto

text: Valmistuttuaan lukiosta Winter Parkissa DeVitto asui vähän aikaa Japanissa, jossa teki mallintöitä.


title: Torrey DeVitto

text: Ennen näyttelijänuraansa DeVitto oli Ford- ja Avenue One -mallitoimistojen listoilla, kunnes vuonna 2002 tajusi, ettei hänen tulevaisuutensa ollut mallimaailmassa. Hän teki ensimmäiset esiintymisensä televisiomainoksissa ja siirtyi sen jälkeen näyttelemään pieniä rooleja televisiosarjoissa, kuten "Dawson’s Creek" ja "Drake & Josh". DeVitto tuli alun perin tunnetuksi sarjasta "Elämää Manhattanilla", jossa hän näytteli aloittelevaa mallia Karen Kerria. Hän näytteli myös vieroitushoitoon ajautuvaa näyttelijätärtä Sierra Youngia elokuvassa "Pakkoloma". Ensimmäisen merkittävämmän roolinsa DeVitto teki kauhuelokuvassa "Tiedän mitä teit viime kesänä 3".


title: Torrey DeVitto

text: DeVitto on näytellyt useissa televisiosarjoissa; hän on parhaiten tunnettu tohtori Meredith Fellin roolista kauhu-fantasiasarjassa "Vampyyripäiväkirjat" sekä nuorten draamasarjasta "Valehtelevat viettelijät", jossa hän näyttelee yhden päähenkilön isosiskoa. DeVittolla on myös ollut vieraileva rooli tv-sarjassa "Tunteet pelissä", jossa hän näytteli vuosina 2008–2011.


title: Harri Kullas

text: Harri Kullas (s. 1. maaliskuuta 1992 Helsinki) on virolais-suomalainen motocrosskuljettaja. Hän ajaa motocrossin MM-sarjassa MX GP-luokassa.


title: Harri Kullas

text: Kullas ajoi kaudella 2010 ensimmäisen täyden kauden motocrossin MM-sarjassa italialaisessa Gariboldi Racing -tallissa. Hän sijoittui MX2-luokan loppupisteissä yhdenneksitoista. Kaudella 2011 hän sijoittui loppupisteissä yhdeksänneksi. Kaudella 2012 hän ajoi belgialaisessa Rockstar Energy Suzuki Europe -tallissa ja sijoittui loppupisteissä 18:nneksi. Kaudeksi 2013 hän palasi Gariboldi Racing -talliin, mutta sopimuksen rauetessa huonojen tuloksien vuoksi siirtyi kesken kauden kesäkuussa 2013 virolaiseen Sahkar Racing -talliin. Kauden loppupisteissä hän oli viidestoista.


title: Tuulivoima Euroopan unionissa

text: Tämä artikkeli käsittelee tuulivoimaa Euroopan unionin alueella. Tuulivoiman voimakas kasvu EU:ssa perustuu vahvaan poliittiseen tukeen sekä EU:n että kansallisessa lainsäädännössä. EU antaa kansallisen vapauden valita uusiutuvan energian tukipolitiikan: syöttötariffi, vihreät sertifikaatit, kiinteä tuki. Ympäristöverotus, verotuki ja vapaaehtoiset sopimukset täydentävät järjestelmiä.


title: Tuulivoima Euroopan unionissa

text: Euroopan tuulivoiman osuus sähköstä oli 4,1 % vuonna 2008., kun se oli alle 0,9 % vuonna 2000. Euroopan tuulivoimatuottajien edunvalvontajärjestö European Wind Energy Association EWEA ennustaa tuulivoiman tuottavan 14 % Euroopan Unionin sähköstä vuonna 2020.


title: Tuulivoima Euroopan unionissa

text: Vuonna 2008 tuulivoiman suurimmat osuudet niiden sähköntuotannossa maittain oli Tanska 20,3 %, Espanja 12,3 %, Portugali 11,4 %, Irlanti 9,3 % ja Saksa 6,9 %. Saksan, Espanjan ja Tanskan osuus EU:n vuosittaisesta tuulivoiman lisäyksestä oli 90 % vuonna 2002 ja 40 % vuonna 2008.


title: Tuulivoima Euroopan unionissa

text: Pohjoismaissa oli tuulivoimaa vuoden 2009 lopussa seuraavasti: Tanska 3 465 MW, Ruotsi 1 560 MW, Norja 428 MW ja Suomi 146 MW.


title: Tuulivoima Euroopan unionissa

text: Tuulivoiman osuus EU:n sähköntuotantokapasiteetista vuoden 2009 lopussa oli 9,1 %


title: Tuulivoima Euroopan unionissa

text: EU säästi vuonna 2008 polttoainekustannuksissa 6,5 mrd euroa tuulivoimalla. EU:n tuulivoima korvaa polttoainekuluja Euroopan komission polttoainehintojen arvioilla: 7 mrd. € vuonna 2010, 27 mrd. € vuonna 2020 ja 33 mrd. € vuonna 2030. Vuoden 2030 säästö on IEA:n hinta-arviolla 56 mrd. €.


title: Tuulivoima Euroopan unionissa

text: Vuonna 2007 kapasiteetti oli 56 535 MW. Tuulivoima tuottaa 119 TWh sähköä.


title: Tuulivoima Euroopan unionissa

text: EU:n lisättiin vuonna 2009 sähkökapasiteettia 25 GW, josta eniten oli tuulivoimaa eli 10,2 GW. Maakaasua lisättiin 6,6 GW, aurinkokennoja 4,2 GW ja hiilivoimaa 2,4 GW. Kaikkien muiden sähkömuotojen, mukaan lukien ydinvoima (338 MW), kunkin lisäys vuonna 2009 oli alle gigawatin. Vuonna 2009 EU:ssa lisättiin ydinvoimaa 338 MW ja poistettiin käytöstä 1 393 MW.


title: Tuulivoima Euroopan unionissa

text: Vuosina 2000-09 Euroopan sähköntuotanto kapasiteetin muutos oli maakaasu 81 GW, tuulivoima 65 GW, aurinkokennot 13 GW, biomassa ja jäte 4 GW ja vesivoima 3 GW. Kapasiteetti vähentyi seuraavasti hiilivoima - 12 GW, polttoöljy -13 GW ja ydinvoima - 7 GW.


title: Tuulivoima Euroopan unionissa

text: Vuonna 2007 uutta kapasiteettia asennettiin 8,5 GW, joka vastasi 11 mrd € investointia ja vuonna 2009 10,2 GW 13 mrd. €:lla.


title: Tuulivoima Euroopan unionissa

text:
EWEA arvioi vesialueille rakennettavan offshore tuulivoiman hinnaltaan kaksinkertaiseksi maalle rakennettavaan tuulivoimaan verrattuna vuonna 2010. EWEA arvioi tuulivoiman hinnaksi vuoden 2005 hinnoin:
Eurofores ennustaa Euroopan tuulivoiman kasvavan 3 vuodessa 48 GW:sta 89 GW:iin (2010). Euroopan tuulivoimayhdistyksen EWEA:n mukaan tuulivoima tuottaa 13-16 % sähköstä yhteensä 180 GW, josta 35 GW merituulivoimaa vuonna 2020.


title: Tuulivoima Euroopan unionissa

text: EU:n tuulivoimayritysten suora työllisyys vuonna 2007 oli yhteensä 108 600 työpaikkaa, joka jakautuu maittain seuraavasti: Saksa 38 000, Espanja 20 500, Tanska 23 500, Ranska 7 000, Britannia 4 000, Italia 2 500, Belgia 2 000, Hollanti 2 000, Ruotsi 2 000, Kreikka 1 800, Irlanti 1 500, Suomi 800, Puola 800, Portugali 800, Itävalta 700, Bulgaria 100, Tšekki 100 ja Unkari 100. Alan kokonaistyöllisyys vuonna 2007 oli 154 000 työntekijää.


title: Tuulivoima Euroopan unionissa

text: Tuulivoimateollisuus työllisti 155 000 ihmistä Euroopassa vuonna 2008. EWEA:n ennuste alan työllisyydestä on 182 000 ihmistä vuonna 2010, 282 000 ihmistä vuonna 2015 ja 446 000 ihmistä vuonna 2020.


title: Tuulivoima Euroopan unionissa

text: Vuonna 2009 merituulivoimaa oli noin 2 060 MW. Se oli noin 2,8 % kokonaiskapasiteetista eli 74 767 MW. Merituulivoiman hinta vuonna 2009 oli maatuulivoimaan verrattuna kaksinkertainen eli noin 2,6 milj. €/MW.


title: Tuulivoima Euroopan unionissa

text: Vuonna 2020 Euroopan tuulivoimayhdistys EWEA ennustaa merituulivoiman määräksi 20 % eli 35 GW merituulivoimaa 180 GW:n kokonaiskapasiteetista.


title: Tuulivoima Euroopan unionissa

text: Tammikuussa 2007 Euroopan komissio julkaisi “Strategic Energy Review”:n, jota kutsutaan myös “Energiapaketiksi”, jossa ehdotettiin 20 % uusiutuvaa energiaa vuoteen 2020 mennessä. Eri maiden poliittiset päättäjät sitoutuivat tähän maaliskuussa 2007. Komissio esitti sen pohjalta 23.1.2008 lainsäädäntö ehdotuksen.


title: Tuulivoima Euroopan unionissa

text: Vuonna 2008 eniten asukasta kohti oli tuulivoimakapasiteettia seuraavasti: Tanska 589 W/asukas, Espanja 405W/asukas ja Saksa 291 W/asukas.


title: Tuulivoima Euroopan unionissa

text: Vuonna 2008 kapasiteettia oli 589 W per asukas. Tanskan energiahallinnon mukaan vuonna 2007 Tanska voi tuottaa merituulivoimalla 50 % sähköstään, eli 18 TWh.


title: Tuulivoima Euroopan unionissa

text: Maailman suurin tuuliturbiiniyritys on tanskalainen Vestas, jonka osuus markkinoista oli 23 % vuonna 2007.International Wind Energy Development World Market Update 2007, Forecast 2008-2012 BTM Consult Press Release 23.3.2008 Tanskan menestys perustuu aktiiviseen tutkimukseen. Jo vuosina 1970-1994 Tanska oli maailman johtava tuulivoiman valmistaja. Vuonna 1993 sillä oli 38 % markkinaosuus ja tuotannosta 90 % meni vientiin. Tanska tuotti 20 % sähköstään tuulivoimalla vuonna 1993. Vuonna 1994 noin 150 000 tanskalaista oli investoinut tuulivoimaan tai omistivat tuulivoimaosakkuuden ja 75 % tuulivoimasta oli yksityisesti omistettua. Monet ulkomaiset tuulivoimayritykset aloittivat liiketoimintansa ostamalla tietotaitoa Tanskasta.


title: Tuulivoima Euroopan unionissa

text: Espanjan tuulivoiman kasvu oli 2010-luvulle tultaessa Euroopan nopeinta. Kapasiteettia oli vuonna 2006 noin 11 600 MW ja vuonna 2009 noin 19 100 MW. Nopea kasvu perustuu 20 vuoden vaihtoehtoiseen syöttötariffiin tai 40 % sähköhintabonukseen.


title: Tuulivoima Euroopan unionissa

text: Saksassa on määrällisesti eniten kapasiteettia Euroopan unionissa, noin 25 800 MW (2009). Vuonna 2005 Saksassa tuotettiin 26,5 TWh sähköä tuulivoimalla. Kolmessa osavaltioissa Tuulisähkön osuus sähköstä oli 40 % tai enemmän.


title: Tuulivoima Euroopan unionissa

text: Ranskan tuulivoiman lisäys kärsii 14.7.2007 säädetyn uuden tukipolitiikan johdosta tehdyistä projektimuutoksista, koska sen johdosta kasvattamalla tuulipuiston kokoa sen taloudellinen tuotto kasvaa.


title: Tuulivoima Euroopan unionissa

text: Vuonna 2007 Britannian kapasiteetti oli 2 389 MW.


title: Tuulivoima Euroopan unionissa

text: Suomessa on kapasiteettia 110 MW (2007).


title: Tuulivoima Euroopan unionissa

text: Ruotsissa on kapasiteettia 788 MW (2007). Tuulivoimaa lisättiin 216 MW vuonna 2007.


title: Tuulivoima Euroopan unionissa

text: Ruotsiin Piteån suunnitellaan 8-12 TWh vuodessa tuottavaa tuulivoimapuistoa, joka vastaa Ringhalsin kahta ydinreaktoria. Hinta-arvio on 4-6 mrd. €. Ruotsin tuulivoimatavoite on 10 % sähköstä (6 500-7 500 MW) vuoteen 2020 mennessä. Kesäkuussa 2008 Tukholman lääniin suunniteltiin 150 tuulivoimalaa.


title: Tuulivoima Euroopan unionissa

text: Norjassa on kapasiteettia 333 MW (2007). Norja tuotti yli 99 % sähköntuotannostaan vesivoimalla vuonna 2004.


title: Tuulivoima Euroopan unionissa

text: Norjassa oli kesällä 2008 130 tuulivoimahakemusta 56 TWh arvioidun tuotannon edestä.


title: Jotain parempaa

text: Jotain parempaa (POKOCD 321) on suomalaislaulaja Antti Kleemolan debyyttialbumi. Se julkaistiin 11. lokakuuta 2006.


title: M/S Explorer of the Seas

text: M/S Explorer of the Seas on Royal Caribbean International -varustamon Suomessa 2000 valmistunut risteilyalus.


title: M/S Explorer of the Seas

text: Alus tilattiin 20. maaliskuuta 1997 Kvaerner Masa Yardsin Turun telakalta. Sen köli laskettiin 12. tammikuuta 1999 telakkanumerolla 1345 ja alus laskettiin vesille 4. marraskuuta 1999. Alus luovutettiin 29. syyskuuta 2000 bahamalaiselle Explorer of the Seas Inc:lle, ja aluksen operoinnista vastaa Royal Caribbean Cruises.


title: M/S Explorer of the Seas

text: Alus lähti 2. lokakuuta 2000 Turusta New Yorkiin, jossa se kastettiin 21. lokakuuta. Alus aloitti 28. lokakuuta risteilyt Miamista Karibialle.


title: M/S Explorer of the Seas

text: Alus törmäsi 14. syyskuuta 2012 "Norwegian Starin" kanssa kovassa merenkäynnissä Bermudan satamassa.


title: Hovedstadsområdet

text: Hovedstadsområdet (merkitys suomeksi "pääkaupungin alue") on Tanskan pääkaupungin Kööpenhaminan ympärille kasvaneesta suurkaupunkimaisesta taajamasta käytettävä nimitys – taajama ulottuu Kööpenhaminan kunnan lisäksi useisiin naapurikuntiin.


title: Hovedstadsområdet

text: Hovedstadsområdet on Tanskan tärkein väestökeskittymä niin väestöllisesti, taloudellisesti, poliittisesti kuin kulttuurisestikin. Se on myös koko Pohjolan toiseksi suurin taajama Tukholman taajaman jälkeen.


title: Hovedstadsområdet

text: Vuoden 2012 alussa Hovedstadsområdetin taajamassa oli 1 213 822 asukasta. Alue jakautuu eri kuntiin seuraavasti:


title: Taronga Zoo

text: Taronga Zoo on eläintarha Sydneyssä, Australiassa. Se avattiin virallisesti 7. lokakuuta 1916. Taronga Zoota johtaa markkinointinimellä "Taronga Conservation Society" toimiva Uuden Etelä-Walesin eläintieteellisten puistojen lautakunta yhdessä Dubbon Taronga Western Plains Zoon kanssa. Eläintarhassa asuu yli 2 600 eläintä ja sen pinta-ala on 21 hehtaaria. "Taronga" on aboriginaalien sana ja tarkoittaa ""kaunista näkymää"".


title: Taronga Zoo

text: Perustamisen jälkeen eläintarhaan on ajan myötä rakennettu uusia näyttelyitä. Näitä ovat muun muassa kirahvitalo (1923), akvaario (1927), kukkakello (1928), tahrvuori (1932) ja tiikerimonttu (1939).


title: Sparzanza

text: Sparzanza on ruotsalainen hard rock -yhtye, joka perustettiin vuonna 1996. Yhtyeen kotipaikka on Hammarö ja se levyttää Black Cult Recordsille. Debyyttialbumi "Angels of Vengeance" julkaistiin vuonna 2001. Yhtye on esiintynyt Suomessa mm. Qstockissa vuonna 2007 ja 2012 sekä Sauna Open Airissa 2009 ja 2011. Vuonna 2011 yhtye esiintyi myös Myötätuulirockissa ja Kuopio Rockcockissa.


title: Sparzanza

text: Yhtyeen kuudes albumi "Death is Certain, Life is Not" julkaistiin 28. syyskuuta 2012 Spinefarm Recordsin kautta.


title: Sparzanza

text: Nuorgam-verkkomedian laskelmien mukaan Sparzanza on 2000-luvulla eniten Suomessa esiintynyt ulkomainen yhtye.


title: Banisher of the Light

text: Banisher of the Light on Sparzanzan kolmas studioalbumi, joka julkaistiin vuonna 2006.


title: Ampumahiihdon maailmancup 2006–2007

text:
Ampumahiihdon maailmancup 2006–2007 oli historian 30.
ampumahiihdon maailmancup -kausi miehillä ja 25. kausi naisilla. Se käynnistyi 29. marraskuuta 2006 Ruotsissa Östersundissa ja päättyi 18. maaliskuuta 2007 maailmancupin finaaleihin Hanti-Mansijskissä Venäjällä.


title: Mielenhallinta

text: Mielenhallinta on toimintaa, jolla sen kohde saadaan käyttäytymään, tuntemaan ja ajattelemaan toivotulla tavalla. Mielenhallinta voi sisältää muun muassa tunteiden hallintaa, ajatusten hallintaa, käyttäytymisen hallintaa ja tiedonsaannin hallintaa. Mielenhallinta voidaan myös kohdistaa yksittäiseen ihmiseen, kuten esimerkiksi Yhdysvaltain MKULTRA-projektissa. Aivopesu on pakottavien tekniikoiden soveltamista aivopesun kohteen uskomusten tai käyttäytymisen muuttamiseksi. Ajattelun ja käyttäytymisen muutoksiin termin tarkoittamassa laajuudessa pystyvien tekniikoiden olemassaolo on kiistanalainen asia, josta syntyy ajoittain paljon väittelyä.


title: Mielenhallinta

text: Aivopesun käsitteen teki tunnetuksi journalisti Edward Hunter vuonna 1951. Korean sodassa vangitut amerikkalaissotilaat luopuivat yllättäen entisistä arvoistaan ja uskoivat syyllistyneensä keksittyihin sotarikoksiin. Tätä näkemystä aivopesun vaikutuksista on myöhemmin kritisoitu sodanjälkeisenä anti-kommunistisena propagandana. Steven Hassanin mukaan aivopesu kuuluu tilanteisiin, jossa uhri tietää olevansa vihollisen käsissä. Uhri voi vain alistua epäinhimilliseen kohteluun, jopa kidutukseen. Yhdysvaltojen keskustiedustelupalvelu CIA kokeili huumausaineiden, muun muassa LSD:n, vaikutusta ei-vapaaehtoisiin koehenkilöihin 1953-1963 yrityksenä muokata koehenkilöiden mielipiteitä ja käyttäytymistä (MKULTRA). Kokeilu johti koehenkilö Frank Olsonin kuolemaan.


title: Mielenhallinta

text: Hassanin mukaan kulttien harjoittama henkinen kontrolli on hienovaraisempi järjestelmä. Uhrin persoonallisuus pyritään korvaamaan uudella, ryhmän mielen mukaisella identiteetillä, mutta fyysisen pakotuksen sijasta käytetään hypnoosin ja ryhmädynamiikan keinoja. Uhri pitää manipuloijia ystävinään, joten hän ei osaa varautua. Manipuloijat ohjaavat uhrin valintoja haluamaansa suuntaan, mutta uhri on tietämätön prosessista.


title: Mielenhallinta

text: Henkinen kontrolli sisältää neljä elementtiä, jotka vaikuttavat toisiinsa. Jos esimerkiksi ihmisen käytös muuttuu, muuttuvat myös hänen tunteensa ja ajattelunsa, koska ihminen pyrkii välttämään tekojensa ja ajatustensa välistä ristiriitaa. Tämän kognitiivisen dissonanssin teorian muotoili psykologi Leon Festinger.


title: Mielenhallinta

text: Uskonnollisten lahkojen mielenhallinnan keskeisimmistä tavoista on laadittu muistisääntö, jossa ovat kirjaimet T.A.K.T.


title: Mielenhallinta

text: Lahko ohjaa ja manipuloi jäsenen tuntemaan tiettyjä tunteita. Lahko määrittelee, millaisten tunteiden tunteminen on sallittua ja suotavaa, kun on kysymys lahkon johdosta, lahkotyöstä, oppinäkemyksistä tai entisistä lahkolaisista. Totalitaristiset poliittiset järjestelmät harjoittavat erityisen näkyvää tunteiden hallintaa, mikä näkyy muun muassa puolueen varauksettomana tukemisena sekä henkilökulttina.


title: Mielenhallinta

text: Lahko ohjailee ajatuksia sallittuihin ja suotuisiin uomiin, niin että henkilö oppii ajattelemaan asioita, jotka ovat lahkon kannalta myönteisiä. Henkilö opetetaan torjumaan kielteiset ajatukset. Jäsenet oppivat pysäyttämään omat ajatuksensa, jos ne menevät kielteiselle tai kriittiselle alueelle.


title: Mielenhallinta

text: Lahko ohjailee elämää tiukoin käyttäytymissäännöin. Lahkotyö tai muu lahkon määräämä rutiinikäyttäytyminen sitoo ihmistä, koska sitä mitä jatkuvasti tekee ei kyseenalaista.


title: Mielenhallinta

text: Lahko ohjaa hankkimaan tietoa vain ja ainoastaan sallituista, eli lahkon omista lähteistä ja pyrkii estämään kriittisen tiedon leviämistä. Internetissä tai kirjoissa ja lehdissä julkaistut entisten lahkolaisten kirjoitukset ovat kiellettyä kirjallisuutta.


title: Mielenhallinta

text: Henkisen kontrollin rakentaminen voidaan jakaa kolmiportaiseen vaiheisiin. Kukin porras edustaa yhtä aivopesun keskeisintä osatekijää. Sulattamista, muokkaamista ja vakiinnuttamista.


title: Mielenhallinta

text: Uhrin ”vanha minä” nujerretaan heikentämällä hänen puolustuskykynsä esimerkiksi valvottamalla tai syöttämällä hänelle jatkuvasti tunteisiin vaikuttavaa materiaalia. Kaksoissidosilmausten käyttö on tällöin olennainen osa prosessia. Lopulta uhri antaa periksi ja sopeutuu oppeihin.


title: Mielenhallinta

text: Uhrille syötetään uusi käsitys itsestä ja uusi tapa ajatella, tuntea ja käyttäytyä. Sulattamisvaiheen tekniikat ovat edelleen käytössä. Ulkopuolisesta maailmasta annetaan huono kuva, kultin yhteisöä väitetään paremmaksi paikaksi. Kultin oppeja paljastetaan sitä mukaa, kun uhri niitä hyväksyy. Kielteisesti suhtautuvia saatetaan erottaa kultista.


title: Mielenhallinta

text: ”Uusi minä” vakiinnutetaan. Entisen elämän hyviä puolia vähätellään. Mikäli vanhat kiinnostuksen kohteet ja erityistaidot ovat kultin kannalta haitallisia, ne hylätään. Ryhmä on uhrin uusi perhe. Jäsen saattaa joutua luovuttamaan omaisuutensa kultille, jolloin pois lähteminen on sekä psyykkisesti että taloudellisesti vaikeaa.


title: Apollo Papathanasio

text: Apollo Papathanasio () on kreikkalais-ruotsalainen heavy metal -laulaja. Tällä hetkellä hän toimii Firewindin ja Evil Masqueraden vokalistina. Aiemmin hän on laulanut muun muassa yhtyeissä Meduza ja Gardenian sekä Richard Anderssonin projekteissa Majestic ja Time Requiem.


title: Hermann Gehri

text: Hermann Gehri (26. heinäkuuta 1899 – 25. marraskuuta 1979) oli sveitsiläinen vapaapainija ja olympiavoittaja.


title: Hermann Gehri

text: Olympiavoittonsa Gehri saavutti Pariisista 1924 72 kilon sarjasta. Lisäksi hän voitti Euroopan mestaruuden 79 kilogramman painoluokassa Brysselissä vuonna 1930.


title: Niki Terpstra

text: Niki Terpstra (s. 18. toukokuuta 1984 Beverwijk) on alankomaalainen rata- ja maantiepyöräilijä. Hän on Pariisi–Roubaix’n ja Flanderin ympäriajon voittaja sekä kolminkertainen joukkueaika-ajon maailmanmestari.


title: Niki Terpstra

text: Terpstra aloitti ammattilaisuransa Bert Story-Piels -joukkueessa 2003, edusti 2005 AXA-joukkuetta ja seuraavana vuonna Ubbink-Syntecia sekä vuosina 2007–2010 Team Milramia. Kausilla 2011–2018 hän edusti UCI World Tour -tason belgialaistallia, joka tunnettiin nimillä Quick Step, Omega Pharma-Quick Step, Etixx-Quick Step ja Quick-Step Floors. Vuodesta 2019 lähtien hän ajaa Direct Énergie -tallissa.


title: Niki Terpstra

text: Terpstra kuului Alankomaiden joukkueeseen, joka saavutti Yhdistyneen kuningaskunnan jälkeen hopeaa ratapyöräilyn MM-kilpailujen 4 000 metrin joukkuetakaa-ajossa Los Angelesissa 2005. Joukkueeseen kuuluivat hänen lisäkseen Peter Schep, Jens Mouris ja Levi Heimans. Samana vuonna hän voitti maantiekilpailu Omloop der Kempenin.


title: Niki Terpstra

text: Vuonna 2006 Terpstra saavutti hopeaa alle 23-vuotiaiden EM-kilpailujen pisteajossa. Lisäksi hän voitti pisteajon maailmancup-osakilpailun Sydneyssä. Maantiellä hän voitti Belgian ympäriajon neljännen ja Normandian ympäriajon kuudennen etapin sekä OZ Wielerweekend -etappikilpailun, jossa hän voitti myös aika-ajo-osuuden. Seuraavana vuonna Terpstra voitti Saksan ympäriajon mäkikilpailun. Lisäksi hän kuului Milramin joukkueeseen, joka sijoittui kolmanneksi ProTour-sarjaan kuuluneessa Eindhovenin joukkueaika-ajossa. Vuonna 2009 hän voitti Dauphiné Libérén kolmannen etapin ja Ster Elektrotoer -etappikilpailun ensimmäisen etapin, lyhyen aika-ajon. Seuraavana vuonna hän voitti Sparkassen Giro Bochum -kilpailun.


title: Niki Terpstra

text: Vuonna 2012 Terpstra voitti Dwars door Vlaanderen -semiklassikon sekä sijoittui kuudenneksi Flanderin ympäriajossa, viidenneksi Pariisi–Roubaix’ssa ja kolmanneksi Eneco Tourin kokonaiskilpailussa. MM-kilpailuissa 2012 hän kuului joukkuekilpailun maailmanmestaruuden voittaneeseen Omega Pharma-Quick Stepin joukkueeseen. Kauden päätteeksi hän oli kolmas Pariisi–Tours-klassikossa. Vuonna 2013 hän sijoittui kolmanneksi De Pannen kolmen päivän ajossa ja Pariisi–Roubaix-klassikossa sekä kuudenneksi Grand Prix Cycliste de Québec -kilpailussa. Hän voitti jälleen joukkueaika-ajon maailmanmestaruuden.


title: Niki Terpstra

text: Vuonna 2014 Terpstra voitti Dwars door Vlaanderenin, oli toinen E3 Harelbeke -kilpailussa, kuudes Flanderin ympäriajossa ja voitti Pariisi–Roubaix'n viimeisten kilometrien irtiotolla. MM-kilpailujen joukkueaika-ajossa hän sai pronssia. Hän voitti 2015 Qatarin ympäriajon kokonaiskilpailun sekä aika-ajona ajetun kolmannen etapin. Omloop Het Nieuwsblad -kilpailussa ja Gent–Wevelgemissä hän oli toinen. Hän sijoittui toiseksi myös Flanderin ympäriajossa hävittyään loppukirissä irtiottokumppanilleen Alexander Kristoffille. Hän voitti saman vuoden Tour de Walloniessa kokonaiskilpailun ja ensimmäisen etapin. Joukkueaika-ajon MM-kilpailussa hän sai hopeaa. Maantieajon MM-kilpailussa hän oli kolmastoista.


title: Niki Terpstra

text: Vuonna 2016 Terpstra voitti yhden päivän kilpailut Le Samyn ja Dwars door het Hageland - Aarschot. Hän voitti saman vuoden Eneco Tourin kokonaiskilpailun 31 sekunnin erolla Oliver Naeseniin. Hän kuului 2016 myös joukkueaika-ajon maailmanmestaruuden voittaneeseen Etixx-Quick Stepin joukkueeseen. MM-kilpailujen maantieajossa hän sijoittui yhdeksänneksi. Seuraavana vuonna hän oli neljäs Gent–Wevelgemissä sekä kolmas Flanderin ympäriajossa ja Pariisi–Toursissa. Hän voitti Le Samynin jälleen 2018.


title: Niki Terpstra

text: Terpstra voitti 2018 E3 Harelbeke -klassikon 20 sekunnin erolla Philippe Gilbertiin. Myöhemmin samana keväänä hän voitti Flanderin ympäriajon karattuaan kärkiryhmästä 25 kilometriä ennen maalia. Hän kukisti toiseksi sijoittuneen Mads Pedersenin 12 sekunnilla. Pariisi–Roubaix'ssa hän sijoittui kolmanneksi. Hän voitti joukkueaika-ajon maailmanmestaruuden Innsbruckissa 2018. Saman vuoden Pariisi–Toursissa hän oli toinen.


title: Niki Terpstra

text: Terpstra on voittanut Alankomaiden mestaruuden ratapyöräilyn 50 kilometrin ajossa 2004 ja 2005, pisteajossa 2005, takaa-ajossa 2005 ja 2006, pariajossa 2006 ja 2007 sekä scratch-ajossa 2007. Maantieajon Alankomaiden mestaruuden hän voitti 2010, 2012 ja 2015.


title: Lähellä kuolemaa

text: Lähellä kuolemaa ("Narrow Margin") on Peter Hyamsin vuonna 1990 ohjaama ja kuvaama jännityselokuva, jossa apulaissyyttäjä Robert Caulfield (Gene Hackman) saa tehtäväkseen noutaa raa'an murhan todistanut Carol Hunnicut (Anne Archer) oikeudenkäyntiin. Nouto ei suju suunnitelmien mukaan, sillä myös murhan takana oleva taho on saanut vihiä Carolin piilopaikasta. Alkaa armoton kissa-hiirileikki kun Robert ja Carol pakenevat murhamiehiä Kanadan halki kiitävään pikajunaan.


title: Kymenkartanon lääni

text: Kymenkartanon lääni () oli vuosina 1775–1831 toiminut Suomen lääni. Läänin edeltäjänä voidaan pitää Uudenkaupungin rauhan jälkeen vuonna 1721 muodostettua Savonlinnan ja Kymenkartanon lääniä, joka käsitti entisen Viipurin ja Savonlinnan läänin ja entisen Käkisalmen läänin rippeet. Hallintokeskuksena toimi Lappeenranta. Turun rauhan jälkeen vuonna 1747 sen tilalle perustettiin Kymenkartanon ja Savon lääni, jonka hallintopaikka oli Loviisa.


title: Kymenkartanon lääni

text: Vuonna 1775 kuningas Kustaa III:n aikana Kymenkartanon ja Savon lääni jaettiin kahtia, jolloin eteläosasta muodostettiin Kymenkartanon lääni, jonka hallintopaikka oli Heinola, jonne tuli maaherran residenssi. Pohjoisosasta muodostettiin Savon ja Karjalan lääni (myöhempi Kuopion lääni), jonka hallintopaikka oli Kuopio.


title: Kymenkartanon lääni

text: Suomen siirryttyä Venäjän alaisuuteen keisari Nikolai I muodosti vuonna 1831 Kymenkartanon läänin pohjoisosasta Mikkelin läänin ja eteläosat liitettiin Uudenmaan lääniin. Mikkelin läänin pääpaikkana oli aluksi Heinola, mutta vuonna 1839 pääpaikka siirrettiin Mikkeliin, ja korvauksena siitä Heinola sai kaupunkioikeudet.


title: Kymenkartanon lääni

text: Vuosina 1776–1831 toimineella Kymenkartanon läänillä ei ole hallinnollista yhteyttä 1556–1634 toimineeseen Kymenkartanon läänin voutikuntaan, mutta Kymenkartanon läänin voutikunta oli myöhemmän Kymenkartanon läänin hallinnollinen, historiallinen ja henkinen perusta.


title: Laibachkunstderfuge

text: LAIBACHKUNSTDERFUGE on Laibachin 5. toukokuuta 2008 julkaistu studioalbumi. Levy on yhtyeen elektroninen sovitus Johann Sebastian Bachin keskeneräiseksi jääneestä sävellyksestä, joka yleisesti tunnetaan teokselle myöhemmin annetulla nimellä "Die Kunst der Fuge" (BWV 1080). Albumin julkaisi digitaalisessa muodossa brittiläinen levy-yhtiö Mute Records ja CD-muodossa slovenialainen Dallas Records. Digitaalinen julkaisu oli maailmanlaajuinen, mutta CD:tä myytiin aluksi fyysisissä kauppapaikoissa vain Sloveniassa ja Kroatiassa sekä Laibachin konserttien yhteydessä eri maiden esiintymispaikoissa, myös Helsingin Tavastia-klubilla. Yhtye esitti sovituksensa "Die Kunst der Fugesta" ensimmäisen kerran Leipzigissä Saksassa jo 1. kesäkuuta 2006. Kyseinen konsertti eli "Konzert für das Kreuzschach und vier Schachspieler" (konsertto ristishakille ja neljälle shakinpelaajalle) oli omistettu Bachille, Schönbergille, Duchampille, Kraftwerkille, kapteeni George Hope Verneylle, Fischerille ja Spasskille.


title: Laibachkunstderfuge

text: Leipzigissä 2006 järjestetystä konsertista meni lähes kaksi vuotta "LAIBACHKUNSTDERFUGE"-levyn ilmestymiseen ja sitä seuranneeseen, 22. toukokuuta 2008 alkaneeseen konserttisarjaan. Se sisälsi noin 25 esitystä eri puolilla Eurooppaa ja jatkui vuoden 2009 syyskuuhun asti. 16. helmikuuta 2009 yksi konserteista järjestettiin Suomessa, Helsingin Tavastialla. Myös vuonna 2010, jolloin Laibach vietti 30-vuotisjuhlaansa, järjestettiin yksittäisiä "LAIBACHKUNSTDERFUGE"-esityksiä.


title: Laibachkunstderfuge

text: Ainoa konserteissa esiintynyt henkilö Laibachin "klassisesta" nelimiehisestä kokoonpanosta (Milan Fras, Dejan Knez, Ivan Novak ja Ervin Markošek) oli Ivan Novak. Vaikka hän oli ollut yhtyeessä mukana yhtäjaksoisesti 1980-luvun alkupuolelta lähtien, olivat "LAIBACHKUNSTDERFUGE"-konsertit ensimmäinen kerta yli kymmeneen vuoteen, kun Novak varsinaisesti esiintyi lavalla, sillä 1990-luvun puolivälistä lähtien hänen vastuualueenaan oli Laibachin esiintymisten yhteydessä ollut lähinnä yhtyeen projektorista huolehtiminen ja haastattelujen antaminen.


title: Laibachkunstderfuge

text: Laibachin elektroninen Bach-sovitus ei ole lajinsa ensimmäinen. Ainakin Wendy Carlos (syntyjään Walter Carlos) sekä Carlos Futura (todellisuudessa kaksikko Klaus Netzle ja Christian Bruhn) julkaisivat omia koneellisia Bach-sovituksiaan jo ennen Laibachin perustamista.


title: Laibachkunstderfuge

text: Laibachin mukaan on helppoa soittaa Bachia: tarvitsee vain avata oikea ohjelma oikealla tietokoneella ja Bach soittaa itse itseään. Lausahdus viittaa Johann Sebastian Bachin näkemykseen, jonka mukaan on helppoa soittaa mitä tahansa soitinta: tarvitsee vain painaa oikeaa kosketinta oikeaan aikaan ja soitin soittaa itse itseään. Nämä Laibachin ja Bachin lentävät lauseet on painettu "LAIBACHKUNSTDERFUGE"-CD:n kotelon sisäkanteen.


title: Laibachkunstderfuge

text: Yksikään albumin kontrapunkteista ei sellaisenaan päätynyt musiikkivideolle, mutta slovenialainen teknomuusikko Alex Long teki levyn seitsemännestä kappaleesta remixin, jolle Laibachin pitkäaikainen yhteistyökumppani Sašo Podgoršek ohjasi konserttimateriaalista kootun videon vuoden 2009 alussa.


title: Lily Carlstedt

text: Lily Carlstedt (5. maaliskuuta 1926 Søllerød – 14. kesäkuuta 2002 Vallensbæk) oli tanskalainen yleisurheilija ja olympiamitalisti, joka kilpaili keihäänheitossa. Hän voitti lajissaan pronssia Lontoon olympialaisissa 1948 tuloksellaan 42,08 metriä. Seuraava tanskalainen naispuolinen yleisurheilun olympiamitalisti oli Sara Slott Petersen Rion olympialaisissa 2016.


title: Lily Carlstedt

text: Helsingissä 1952 Carlstedt urheili nimellä Lily Kelsby ja sijoittui viidenneksi tuloksella 46,23.


title: P.S. Rakastan sinua (elokuva)

text: P.S. Rakastan sinua () on Richard LaGravenesen vuonna 2007 käsikirjoittama ja ohjaama romanttinen draama, joka perustuu Cecelia Ahernin samannimiseen romaaniin. Elokuva kertoo Holly Kennedystä (Hilary Swank), jonka irlantilainen aviomies Gerry (Gerard Butler) sairastuu ja kuolee. Hollyn maailma romahtaa täysin ja hautajaisten jälkeen hän sulkeutuu läheisiltään, kunnes alkaa saada kirjeitä menneisyydestä: Gerry haluaa auttaa Hollyn suunnattoman surun ylitse muistelemalla vielä kerran heidän yhteistä aikaansa maan päällä. Jokainen Gerryn kirje päättyy sanoihin ”P.S. Rakastan sinua”.


title: Jamtsying Dawaajaw

text: Jamtsying Dawaajaw (, 28. kesäkuuta 1953 – 2000) on mongolialainen entinen vapaapainija ja olympiamitalisti. Hän voitti hopeaa Moskovan olympialaisista 1980 74 kilon sarjasta.


title: Jamtsying Dawaajaw

text: Hän oli kahdeksankertainen Mongolian mestari.


title: Bottoms Up

text: Bottoms Up on Erik MacArthurin vuonna 2006 ohjaama komedia. Minnesotalainen Owen (Jason Mewes) aikoo kerätä rahat isänsä baarin pelastamiseksi. Owen aikoo setänsä kanssa päästä sisään julkkispiireihin kiristyksen avulla. Tässä suurena apuna on elokuvastudion omistajan tytär Lisa (Paris Hilton).


title: Bottoms Up

text: Elokuva sai ilmestyessään murskaavan huonot arviot ja päätyi IMDb-sivuston bottom 100 -listalle. Suomeen elokuva saapui vasta vuonna 2008.


title: Mode 7

text: Mode 7 viittaa Super Nintendo Entertainment Systemin grafiikkatilaan, joka tuki taustagrafiikan kiertoa ja skaalausta. Nämä yhdistämällä saatiin luotua kolmiulotteinen vaikutelma syvyyssuuntaan liikkuvasta tasosta ennen kuin varsinainen 3D-grafiikka yleistyi peleissä. Mode 7 on ollut käytössä myös joissakin Game Boy Advance -peleissä ja eräissä aikansa PC-peleissä ohjelmistopohjaisena toteutuksena.


title: Mode 7

text: Tunnettuja Mode 7:ää hyödyntäviä SNES-pelejä ovat "F-Zero", "Chrono Trigger", "Super Mario Kart" sekä "Final Fantasy" -sarjan osat "IV" ja "VI". Noin 15 pelissä, mukaan lukien "Super Mario Kart", käytettiin DSP-1-suorittimella paranneltua Mode 7:ää.


title: Mode 7

text: Koska Mode 7 ei vaikuta sprite-grafiikkaan, on kohteista, joiden ei ole tarkoitus pyöriä taustan mukana, tehtävä spriteja. Pelihahmon lisäksi spriteja ovat myös tämän käyttämät kohteet, vaikka ne kuuluisivatkin taustaan. Näitä ovat esimerkiksi portaat ja muut tasot.


title: Sepang

text: Sepang on taajama Sepangin piirissä Selangorin osavaltiossa Malesiassa.


title: Sepang

text: Alueella viljellään runsaasti muun muassa öljypalmua. Etäisyys Kuala Lumpuriin on noin 50 km.


title: Sepang

text: Sepang tunnetaan muun muassa Kuala Lumpurin kansainvälisestä lentoasemasta sekä Sepang International Circuit -moottoriradasta, joka oli Formula 1:n Malesian Grand Prix:n kotirata.


title: Yonkoma

text: Yonkoma manga () on neljästä samankokoisesta ruudusta koostuva sarjakuvastrippi. Termi "yonkoma" on japanilainen, mutta sentyyppisiä sarjakuvia esiintyy myös Japanin ulkopuolella. Yonkoman ruudut on yleensä järjestetty pystysuoraan ylhäältä alas, mutta julkaisusta riippuen ne voivat olla myös vaakasuorassa tai neliössä.


title: Yonkoma

text: Yonkoma-strippejä on Japanissa melkein minkälaisissa julkaisuissa tahansa: mangalehdissä, sarjakuvakirjoissa, sanomalehtien sarjakuvaosastoilla, pelilehdissä, ruoanlaittolehdissä ja niin edelleen. Stripin juoni rajoittuu usein neljään ruutuun, mutta joissakin sarjoissa tarina saattaa jatkua stripistä toiseen. Jotkin yonkomat käsittelevät myös vakavia aiheita, mutta yleensä huumorin keinoin.


title: Yonkoma

text: Tunnettuja sarjoja, jotka on piirretty yonkoma-tyyliin, ovat esimerkiksi "Sazae-san", "Azumanga Daioh" ja amerikkalainen verkkosarjakuva "Sexy Losers". Vaakasuoraa tyyppiä edustaa muun muassa verkkosarjakuva "Ghastly's Ghastly Comic".


title: Derek Roddy

text: Derek Roddy (s. 1972 Florida, Yhdysvallat) on yhdysvaltalainen extreme metal -rumpali, joka on uransa aikana soittanut muun muassa yhtyeissä Hate Eternal, Nile, Malevolent Creation, Serpent's Rise, Divine Empire, Council Of The Fallen, Today Is The Day, Traumedy, ja Aurora Borealis. Nykyään hän soittaa yhtyeissä Serpent's Rise ja Traumedy.


title: Derek Roddy

text: Derek Roddy on itseoppinut rumpali ja tunnettu erityisesti nopeasta yhden jalan bassorumputekniikasta blast beat -kompissa. Metallimusiikkitaustastaan huolimatta Derek Roddy on myös tunnettu blues-, rock- ja jazzrumpali.


title: Derek Roddy

text: Viimeksi Roddy soitti yhtyeessä Hate Eternal, mutta 28. maaliskuuta 2006 hän ilmoitti lähteneensä yhtyeestä rahaongelmien vuoksi. Roddy järjestää aktiivisesti rumpuopetusta ja klinikoita.Sonorin rummut:


title: Derek Roddy

text: Meinlin symbaalit:


title: Derek Roddy

text: Remo-kalvot


title: Derek Roddy

text: Vater-kapulat:


title: Derek Roddy

text: Axis-pedaalit:


title: Xavier Marchand

text: Xavier Marchand (4. elokuuta 1973 Deauville) on ranskalainen entinen uimari ja MM-mitalisti. Hän voitti 200 metrin sekauinnin MM-hopeaa pitkällä radalla Perthin MM-kilpailuista vuonna 1998. Hän edusti kotimaataan kesäolympialaisissa kahteen otteeseen, vuosina 1996 ja 2000. Marchand voitti urallaan myös yhden pitkän radan EM-hopean ja yhden pronssin, kummatkin myös 200 metrin sekauinnista.


title: Avaruussodankäynti

text: Avaruussodankäynti on ulkoavaruudessa tapahtuvaa sodankäyntiä.


title: Avaruussodankäynti

text: Sillä viitataan avaruudessa olevien satelliittien jne. tuhoamiseen joko avaruudessa olevilla aluksilla tai maasta käsin ohjuksilla. Avaruussodankäynti käsittää täten maasta–avaruuteen sodankäynnin, kuten maasta käsin suoritetut hyökkäykset Maata kiertäviä satelliitteja kohtaan, sekä avaruudesta–avaruuteen sodankäynnin, kuten satelliitteja vastaan hyökkäävät satelliitit (tappajasatelliitit). Neuvostoliitton FOBS-satelliittikokeita 1960-luvun puolivälissä on pidetty tappajasatelliittikokeiden alkuna. Ronald Reaganin hallinnon vuonna 1983 lanseeraana "Tähtien sota" oli 1970-luvun ohjuspuolustusohjusvarusten jälkeen merkittävin avaruussodan varustelukilpa.


title: Avaruussodankäynti

text: Rajoitetun määrittely mukaan se ei käsitä avaruudesta–maahan käsin kohdistuvaa sodankäyntiä, missä kiertoradalla olevat kohteet hyökkäävät maassa, merellä tai ilmassa olevia kohteita vastaan suoraan, eikä se kata myöskään satelliittien käyttöä vakoilu-, tiedustelu- tai sotilasviestintätarkoituksiin. Nämä kuitenkin muodostavan pääosan Yhdysvaltain ilma-, meri- ja maavoimien avaruusjoukkojen toiminnoista kuten Venäjän avaruusvoimienkin kohdalla. 2000-luvulla Yhdysvalloissa on laajentunutta kiinnostusta "endoatmosfäärisiin" pommikoneisiin, jotka lentäsivät maamaalejaan kohden avaruuden kautta.


title: Avaruussodankäynti

text: Yhdysvaltain asevoimien 1960-luvun alussa tuottama elokuva "Space and National Security" ("Avaruus ja kansallinen turvallisuus") kuvasi avaruussodankäyntiä . Tässä vaiheessa Yhdysvaltain ilmavoimilla oli merkittävää kiinnostusta miehitettyihin avaruuslentoihin, joka toimi kuitenkin delegoitiin siviiliorganisaatiolle, NASAlle.


title: Avaruussodankäynti

text: Avaruussodankäynnillä voidaan tarkoittaa myös kuvitteellista sodankäynnin muotoa, jota esiintyy lähinnä science fiction -kirjallisuudessa ja elokuvissa. Mm. James Bond-elokuvissa avaruussota esiintyi teemana 1960-luvun "Elät vain kahdesti" ja 1980-luvun "Moonraker" elokuvissa, molemmat ajoittuivat aikansa yhdysvaltalaisten "Tähtien sota"-ohjelmien voiman kausiin.


title: Michael Turner

text: Michael Layne Turner (21. huhtikuuta 1971 Crossville, Tennessee – 27. kesäkuuta 2008 Santa Monica, Kalifornia) oli yhdysvaltalainen sarjakuvapiirtäjä, käsikirjoittaja ja julkaisija. Hänet muistetaan parhaiten työstään Witchblade-, Black Panther -ja Fathom -sarjakuvissa. Turner työskenteli pitkään amerikkalaiselle Top Cow Productions -yhtiölle, mutta erosi vuonna 2002 ja perusti oman sarjakuvien julkaisuyhtiön Aspen MLT Inc:in. Hän on myös kuvittanut monia sarjakuvalehtien kansia DC Comics - ja Marvel Comics -yhtiöille.


title: Michael Turner

text: Turner kuoli syöpään ollessaan 37-vuotias.


title: Oksana H’vostenko

text: Oksana Jurijivna H’vostenko (, s. 27. marraskuuta 1977 Tšernihiv) on ukrainalainen ampumahiihtäjä, moninkertainen MM-mitalisti.


title: Oksana H’vostenko

text: H’vostenko hiihti Hanti-Mansijskin MM-kilpailuissa 2003 avausosuuden Ukrainan viestijoukkueessa, joka saavutti Venäjän jälkeen hopeaa. Lisäksi hän sijoittui kymmenenneksi takaa-ajokilpailussa ja 20:nneksi sprintissä. Hochfilzenin MM-kilpailuissa 2005 H’vostenko oli kahdeksas sprintissä ja yhteislähtökilpailussa, yhdeksäs normaalimatkalla ja viidestoista takaa-ajossa. Ukraina oli sekä naisten viestissä että Hanti-Mansijskissa käydyssä sekaviestissä seitsemäs.


title: Oksana H’vostenko

text: H’vostenko sijoittui Torinon olympialaisissa 2006 normaalimatkalla 20:nneksi. Anterselvan MM-kilpailuissa 2007 hän oli kymmenes normaalimatkalla, kahdestoista yhteislähdössä, kolmastoista takaa-ajossa ja kuudestoista sprintissä.


title: Oksana H’vostenko

text: Östersundin MM-kilpailuissa 2008 H’vostenko sai kolme mitalia. Hän sijoittui sprinttikilpailussa kolmanneksi hävittyään kilpailun voittaneelle Andrea Henkelille 23,2 sekuntia, hopeaa sai Albina Ahatova. Koko mitalikolmikko selvisi ilman sakkokierroksia. Normaalimatkan kilpailussa H’vostenko saavutti niin ikään pronssia. Hän ampui yhden sakkominuutin toiselta makuupaikalta häviten kultaa voittaneelle, puhtaasti ampuneelle Jekaterina Jurjevalle lähes kaksi ja puoli minuuttia. Viestissä H’vostenko toi Ukrainan maaliin toisena puoli minuuttia Saksalle hävinneenä. Lisäksi hän oli takaa-ajokilpailussa kymmenes. Vancouverin olympialaisissa 2010 hän oli normaalimatkalla kahdeksas ja sprinttikilpailussa yhdestoista. Hanti-Mansijskin MM-kilpailuissa 2011 hän hiihti ankkuriosuuden hopeaa saaneessa Ukrainan viestijoukkueessa.


title: Oksana H’vostenko

text: H’vostenko on voittanut yhden maailmancup-osakilpailun: yhteislähtökilpailun Pokljukassa kaudella 2006–2007. Lisäksi hän on ollut kaksi kertaa toinen ja kolme kertaa kolmas. Kaudella 2006–2007 H’vostenko oli maailmancupin kokonaiskilpailussa yhdeksäs ja yhteislähtöcupissa toinen.


title: Oksana H’vostenko

text: H’vostenko sai vuoden kilpailukiellon, kun 2011 MM-kilpailuissa häneltä otetusta näytteestä löytyi kiellettyä ainetta, efedriiniä. Käryn takia Ukrainan joukkue menetti viestin MM-hopeansa.


title: Uzbekistan Airways

text: Uzbekistan Airways on Uzbekistanin kansallinen lentoyhtiö. Uzbekistan Airwaysin kanta-asiakasohjelman nimi on Uz Air Plus.


title: Uzbekistan Airways

text: Neuvostoliitton hajoamisen vuoksi Uzbekistanin presidentti Islom Karimov päätti vuonna 1992 valtiollisen lentoyhtiön perustamisesta. Yhtiön ensimmäinen reitti kulki Uzbekistanin pääkaupungista Taškentista Lontooseen, Englantiin. Kotimaan liikenne aloitettiin lentokoneilla, jotka olivat aiemmin kuuluneet Aeroflotille. Vuonna 1993, kun kansainväliset reitit tulivat tärkeämmiksi, yhtiö vuokrasi Airbus-koneita. Nykyään kansainvälisen liikenteen laivasto koostuu Boeing- ja Airbus-koneista.


title: Uzbekistan Airways

text: Uzbekistan Airways liikennöi maailmanlaajuisesti yli 50 kohteeseen ja yhtiö omistaa 11 lentoasemaa. Uzbekistan Airways ei kuulu mihinkään lentoyhtiöiden allianssiin.


title: Uzbekistan Airways

text: Yhtiö tekee Code sharing -yhteistyötä Korean Airin ja Air Indian kanssa.


title: Uzbekistan Airways

text: Yhtiön laivastoon kuului tammikuussa 2018 seuraavat lentokoneet:Rahtilaivasto:


title: Reino Helismaa -palkinto

text: Reino Helismaa -palkinto on Reino Helismaan mukaan nimetty, ansioituneelle suomalaiselle sanoittajalle 3–5 vuoden välein myönnettävä palkinto. Sen myöntää Työväen Sivistysliitto. Palkinto on arvoltaan 4 000 euroa (aikaisemmin 20 000 markkaa), ja se myönnettiin ensimmäisen kerran vuonna 1989.


title: Unkarin demokraattinen tasavalta

text: Unkarin demokraattinen tasavalta () oli vuosina 1918–1919 itsenäiseksi julistautunut valtio Itävalta-Unkarin hajottua 1918.


title: Unkarin demokraattinen tasavalta

text: Unkarin demokraattinen tasavalta teki vallankumouksen, joka alkoi Budapestissä 31. lokakuuta 1918. Virallisen julistuksen asiasta teki presidentti Mihály Károlyi 16. marraskuuta 1918. Toinen vallankumous tehtiin 21. maaliskuuta 1919, joka merkitsi Unkarin demokraattisen tasavallan loppua, jonka jälkeen perustettiin Unkarin neuvostotasavalta.


title: Losing My Religion

text: Losing My Religion on yhdysvaltalaisen rock-yhtye R.E.M:n kappale. Se julkaistiin vuonna 1991 albumilla "Out of Time" sekä singlenä. Siitä tuli yllättäen suuri hitti, ja se voitti kaksi Grammy-palkintoa.


title: Losing My Religion

text: Kaikkien kappaleiden sävellys ja sanoitus: Bill Berry, Peter Buck, Mike Mills ja Michael Stipe.


title: Lishu

text: Lishu (perint.: 隸書, yksink.: 隶书, pinyin: lìshū) eli kirjurikirjoitus on Qin-dynastian aikana kehitelty kiinalainen myös arkipäivän käyttöön soveltuva kirjoitustyyli. Lishu muistuttaa läheisesti nykyisinkin yleisessä käytössä olevaa ns. normaalikirjoitusta. Lishu kehittyi pitkän ajan kuluessa. Vaikka lishun suosio hiipui Qin-dynastian jälkeen se säilyi pitkään yhtenä tärkeimmistä käsikirjoitustyyleistä. Lishussa ei ole sinettikirjoitukselle ominaista pyöreitä viivamuotoja, vaan merkkien muodot ovat selkeästi vaaka- tai pystyviivoja muunnelmineen. Lishu tyylin ominaispiirre on oikealle suuntautuvan alimmaisen siveltimenvedon lopun vahva korostaminen, eräänlainen paksunnos.


title: Lishu

text: Myöhemmän Han-dynastian (25–220 jaa.) aikana kehiteltiin nykyisinkin yleisessä käytössä olevat kirjoitusmerkkityylit: kaishu eli normaalikirjoitus, xingshu eli sujuva kirjoitus ja caoshu eli ruohokirjoitus.


title: Kaishu

text: Kaishu (perint.: 楷書, yksink.: 楷书, pinyin: kǎishū) eli normaalikirjoitus on kiinalainen kirjoitustyyli, joka kehittyi suoraan lishun eli kirjurikirjoituksen pohjalta. Kaishussa kirjoitusmerkit sivelletään harmonisesti kuvitteelliseen neliöön. Kaishun kirjoitusmerkit ovat muodoltaan säännöllisiä, tasapainoisia ja yksinkertaisia. Kirjoitusmerkkien opettelu aloitetaankin juuri kaishusta. Kaishu on myös nykyisten painomerkkien vallitseva tyyli.


title: Gyöngyös

text: Gyöngyös on kaupunki Unkarissa Hevesin läänissä, 80 kilometrin päässä Budapestistä. Kaupunki sijaitsee Sárhegy- ja Mátravuoristojen alueella, ja se on useiden viinitilojen kotikaupunki. Kaupungin asukasluku on 32 546 ja pinta-ala 55,31 neliökilometriä.


title: Gyöngyös

text: Nimi Gyöngyös tarkoittaa "helmekästä". Unkarissa asuvat kroaatit kutsuvat kaupunkia nimellä "Đunđuš".


title: Gyöngyös

text: Gyöngyös on olympiauimari Gabriella Csépen kotikaupunki.


title: Kathrin Lang

text: Kathrin Cornelia Lang (o.s. Hitzer, s. 3. syyskuuta 1986 Balingen) on saksalainen uransa lopettanut ampumahiihtäjä.


title: Kathrin Lang

text: Lang saavutti junioreiden MM-kilpailuissa kaksi hopeamitalia: sprinttikilpailussa Ranskan Haute Maurienne'ssa 2004 ja viestissä Kontiolahdella 2005. Ensimmäisissä aikuisten MM-kilpailuissaan Anterselvassa 2007 hän kuului viidenneksi sijoittuneeseen Saksan sekaviestijoukkueeseen. Östersundin MM-kisoissa 2008 hän oli sprintissä kahdestoista ja takaa-ajossa yhdeksäs.


title: Kathrin Lang

text: Lang sijoittui maailmancupissa ensimmäisen kerran palkintosijalle oltuaan kolmas takaa-ajokilpailussa Lahdessa 4. maaliskuuta 2007. Ensimmäisen voittonsa hän saavutti niin ikään takaa-ajossa Hanti-Mansijskissa 8. maaliskuuta 2008.


title: Kathrin Lang

text: Lang lopetti uransa ampumahiihtäjänä kauteen 2013–2014.


title: Black Tie White Noise

text:
Black Tie White Noise on David Bowien vuonna 1993 julkaistu albumi.
Britanniassa albumi nousi suoraan listaykköseksi. Sen sijaan Yhdysvalloissa levyn menestys jäi heikoksi, johtuen hyvin pitkälle Savage Recordsin ajautumisesta konkurssiin juuri levyn ilmestyessä.


title: Black Tie White Noise

text: Cream-coverissa "I Feel Free" kitaraa soittaa Bowien vanha yhteistyökumppani Mick Ronson, joka menehtyi syöpään myöhemmin samana vuonna.


title: Riihivuori

text: Riihivuori on vuonna 1982 avattu laskettelukeskus, joka sijaitsee Muuramessa lähellä Jyväskylää. Rinteitä on yhdeksän. Niiden pituudet ovat 500–800 m ja korkeusero 120 m. Riihivuoren rinteet ovat itään ja pohjoiseen. Itärinteet ovat loivemmat ja pohjoisrinteet vaativammat. Pohjoispuolella sijaitsee myös Mikko Ronkaisen nimikkorinne. Samaisessa rinteessä on myös kumparelaskumahdollisuus.


title: Riihivuori

text: Riihivuori on konkurssissa 30.5.2017 alkaen. Hissit, lumetusjärjestelmä, rinnetarvikkeet sekä vuokraamo on myyty huutokaupalla muihin hiihtokeskuksiin. Riihivuori siirtyi Muuramen kunnan omistukseen syksyllä 2017 sen jälkeen, kun Riihivuori Oy teki konkurssin. Helmikuussa 2018 Riihivuoreen avattiin kaikille avoin, ilmainen Snowpark, joka yhdistää ympäristötaiteen rinnesuunnitteluun. Snowpark sopii freestyle- ja temppulaskemiseen. Lisäksi on pulkkamäki ja lasten hiihtolatu. Parkin toteuttavat Taiteen edistämiskeskus ja Havumäki Ranch. Riihivuoressa ei ole käytössä hiihtohissejä eikä välinevuokrausta.


title: Riihivuori

text: Riihivuori on siirtynyt Muuramen kunnan omistukseen syksyllä 2017. Muuramen kunta omistaa 32 hehtaarin maa-alueen sekä ravintola Riihikelon, Riihivuori-areenan, grillikodan ja 6 erillistä majoitustilaa. Riihivuoren kehittämistä katsotaan laaja-alaisesti ottamalla huomioon se potentiaali, joka Riihivuoressa on ympärivuotiseen käyttöön. Tässä vaiheessa kunta on vetovastuussa, mutta tarkoituksena on löytää ajan myötä Riihivuoreen yrittäjävetoista toimintaa. Muuramen kunta käynnistää keväällä 2018 MasterPlanin suunnittelun.


title: Riihivuori

text: Riihivuoressa on kaksi ravintolaa, kokoustiloja, lomamökkejä, caravan-alue ja kesäteatteri. Ravintolapalveluille etsitään vuokralaista, mutta Muuramen kunta vuokraa ravintola Riihikeloa kokous- ja juhlakäyttöön.


title: Riihivuori

text: Riihivuoren frisbeegolfrata avattiin vuonna 2013 Muuramen toisena ratana. Se on 18-väyläinen ja luokiteltu A1-radaksi.


title: Maksim Maksimov

text: Maksim Gennadjevitš Maksimov (, 6. syyskuuta 1979 Iževsk, Udmurtia) on venäläinen ampumahiihtäjä, kolminkertainen MM-mitalisti.


title: Maksim Maksimov

text: Maksimov saavutti monille yllätyksellisesti normaalimatkan MM-pronssia Östersundista 2008. Hän selvitti ampumapaikat ilman sakkominuutteja ja hävisi yhden sakon ampuneelle voittajalle Emil Hegle Svendsenille 34,8 sekuntia - hän hävisi hopeaa voittaneelle Ole Einar Bjørndalenille vain 3,4 sekuntia. Samoissa kisoissa hän sijoittui neljänneksi yhteislähdössä. Hanty-Mansijskissa 2011 hän sai samalla matkalla hopeaa. Viestissä hän hiihti kolmannen osuuden Venäjän hopeajoukkueessa.


title: Maksim Maksimov

text: MM-kisoja lukuun ottamatta hänen paras sijoituksensa maailmancupissa on kymmenes sija Östersundin sprinttikilpailussa joulukuussa 2010.


title: Amy Adams

text: Amy Lou Adams (s. 20. elokuuta 1974 Vicenza, Italia) on yhdysvaltalainen Golden Globe -palkittu ja kuudesti Oscar-ehdokkuuden saanut näyttelijä.


title: Amy Adams

text: Hän aloitti uransa esiintymällä teatteriravintoloissa ennen ensimmäistä elokuvaansa "Kuolettavan kaunis" vuonna 1999. Vierailtuaan monissa televisiosarjoissa ja B-elokuvissa Adams sai Brenda Strongin roolin vuoden 2002 menestyselokuvassa "Ota kiinni jos saat". Adamsin läpimurtorooli oli silti vasta vuoden 2005 elokuvassa "Junebug". Adamsin roolisuoritus oli kriitikoiden ylistämä ja hän saikin siitä ensimmäisen Oscar-ehdokkuutensa parhaasta naissivuosasta.


title: Amy Adams

text: Vuonna 2007 Adams näytteli pääosaa Disneyn elokuvassa "Lumottu". Elokuva oli arvostelu- ja lippukassamenestys ja Adams sai Prinsessa Gisellen roolistaan Golden Globe -ehdokkuuden. Seuraavana vuonna Adams sai toisen Oscar- ja Golden Globe -ehdokkuutensa näyteltyään sisar Jamesiä elokuvassa "Doubt – Epäilys".


title: Amy Adams

text: Vuonna 2009 hän näytteli Julie Powellia elokuvassa "Julie & Julia". Adams sai Oscar- ja Golden Globe -ehdokkuuden vuoden 2010 elokuvasta "Taistelija". Neljännen Oscar- ja Golden Globe -ehdokkuutensa Adams sai elokuvasta "Mestari" vuonna 2012. Vuonna 2013 hän näytteli Lois Lanea elokuvassa "Man of Steel". Vuonna 2014 hänet palkittiin parhaan naispääosan Golden Globella elokuvasta "American Hustle". Hän sai roolistaan myös parhaan naispääosan Oscar-ehdokkuuden. Vuonna 2014 hän näytteli taiteilija Margaret Keanea elokuvassa "Big Eyes", josta hänet palkittiin parhaan naispääosan Golden Globella.


title: Amy Adams

text: Vuonna 2016 Adams sai parhaan naispääosan Golden Globe -ehdokkuuden roolistaan tieteiselokuvassa "Arrival" (2016). Vuonna 2017 Adams sai tähden Hollywood Walk of Famelle.


title: Amy Adams

text: Amy Lou Adams syntyi 20. elokuuta 1974 Vicenzassa, Italiassa. Hänellä on neljä veljeä ja kaksi siskoa. Perhe muutti Yhdysvaltoihin Castle Rockiin, Coloradoon Adamsin ollessa kahdeksanvuotias. Adamsit kuuluivat mormonikirkkoon. Perhe kuitenkin erosi siitä vanhempien avioeron myötä.


title: Amy Adams

text: Nuorena Adams opiskeli balettia ja halusi alun perin ballerinaksi, johon hänen taitonsa eivät kuitenkaan riittäneet. Tällöin hän siirtyi musiikkiteatterin pariin ja muutti Atlantaan äitinsä kanssa. Lukioaikana Adamsilla diagnosoitiin ADHD. Adams työskenteli mm. seksikkäästi pukeutuneista tarjoilijoistaan tunnetulla ravintolaketju Hootersilla ennen läpimurtoaan.


title: Amy Adams

text: Adams kihlautui näyttelijä Darren Le Gallon kanssa 2008 kuuden vuoden seurustelun jälkeen. Hän tutustui Le Galloon näyttelykurssilla vuonna 2001. 15. toukokuuta 2010 pari sai ensimmäisen lapsensa, tytön nimeltä Aviana Olea Le Gallo.


title: Isoisän olkihattu

text: Isoisän olkihattu on Tapio Rautavaaran säveltämä, sanoittama ja levyttämä laulelma vuodelta 1951. Rovasti Kalevi Lehtinen on kertonut yhden historian tälle laululle: Lehtisen mukaan Suomen joukkueen johtajana Los Angelesin olympiakisoissa vuonna 1932 toiminut Urho Kekkonen antoi olkihatun lahjaksi kisoissa 5 000 metrin juoksun voittaneelle Kalevi Lehtisen isälle Lauri Lehtiselle. Hän puolestaan lahjoitti sen myöhemmin laulaja Tapio Rautavaaralle, joka teki muistorikkaasta hatusta laulun.


title: Isoisän olkihattu

text: Laulun on myös arveltu kertovan hieman peitellysti Rautavaaran ja hänen Liisa-vaimonsa romanssista, sillä Rautavaara tutustui Liisaan nuorena tämän ollessa myyjättärenä oulunkyläläisessä kahvikaupassa. Rautavaara esitteli laulun levy-yhtiön tuottajalle Toivo Kärjelle samanaikaisesti kuin laulun "Ontuva Eriksson". Kärki innostui molemmista ja sanoi, että ne levytetään. Hän ei itse ehtinyt sovittaa kappaleita ja ehdotti sovittajaksi Georg Malmsténia.


title: Isoisän olkihattu

text: Rautavaara levytti laulun ensimmäisen kerran 24. syyskuuta 1951 savikiekkolevylle. Malmstén sovitti kappaleen hieman foksin tyyliseksi. Tämä versio on mukana useilla myöhemmin julkaistuilla kokoelmalevyillä. Rautavaara palasi kappaleen pariin myöhemmin uudelleen. Hän levytti 1963 uuden hieman hitaamman version, joka julkaistiin singlenä. Kolmas versio on 1970-luvulla tehdystä tv-ohjelmasta, ja se julkaistiin levyllä ensimmäisen kerran 1989.


title: Isoisän olkihattu

text: Vuonna 1964 yhdysvaltalainen lauluyhtye Delta Rhythm Boys teki laulusta englanninkielisen version "Grandpa's Strawhat". Reino Helismaan laulu "Pojanpojan lättähattu" (1955) on parodia, joka mukailee Rautavaaran laulua sekä sanoituksessa että melodialtaan. Samoin Juice Leskinen parodioi Isoisän olkihattua kappaleellaan "Isoisän hinttipussi" (1985). Vuonna 2013 MattiS julkaisi Vaarala-yhtyeen kanssa kappaleen "Polvesta toiseen" nimisenä. MattiS:n versiolla otetaan kantaa sukupolvien välisen kuilun poistamisen puolesta.


title: Song Hye-rim

text: Song Hye-rim (, 1937–2002) oli pohjoiskorealainen näyttelijä ja yksi Kim Jong-ilin rakastajista sekä Kim Jong-namin äiti. Hän syntyi nykyisen Etelä-Korean alueella Changnyeongin maakunnassa.


title: Song Hye-rim

text: Song meni opiskelemaan Pjongjangin elokuvakouluun, mutta lähti pois synnytettyään tytön. Hän valmistui myöhemmin ja teki ensimmäisen debyyttiroolinsa 1960. Hänestä tuli suosittu näyttelijä 1960-luvulla, ja hän esiintyi muun muassa elokuvissa "Onjŏngryŏng" (온정령) ja "Baek Il-hong" (백일홍).


title: Song Hye-rim

text: Songin on ilmoitettu kuolleen 17. toukokuuta 2002. Jotkut uskovat hänen kuolleen Moskovassa.


title: Coherent

text: Coherent on Mark Williams Companyn kehittämä Unix-klooni, joka on kehitetty PDP-11-alustalle. Yhtiön toiminta päättyi vuonna 1995 ja käyttöjärjestelmän lähdekoodit on julkaistu vuonna 2015.


title: Coherent

text: AT&T lähetti aikanaan henkilöt tarkistamaan ettei käyttöjärjestelmässä ollut luvattomasti käytetty Unixin lähdekoodia.


title: Coherent

text: 1983 esitelty Coherent oli ensimmäinen Unix-tyyppinen käyttöjärjestelmä IBM PC -yhteensopiville tietokoneille. Coherenttia voitiin ajaa Intel 8088, 286, 386 ja 486 prosessoreilla, ja kuten oikeat Unix-järjestelmät Coherent tuki moniajoa ja useita käyttäjiä. Coherentissa oli tuki myös X11- ja MGR-ikkunointijärjestelmille.


title: Harmaamalvikki

text: Harmaamalvikki ("Lavatera thuringiaca") on suurikokoinen, monivuotinen malvakasvi, jota kasvaa luonnonvaraisena Itä-Euroopassa ja Aasiassa. Suomessa harmaamalvikkia tapaa lähinnä puutarhojen koristekasvina.


title: Harmaamalvikki

text: Harmaamalvikki kasvaa 100–150 cm korkeaksi. Kasvi on pysty ja harmaan tähtikarvan peittämä, joka antaa erityisesti lehdille harmahtavan värin. Lehtilapa on munuaismainen, 3–5-halkoinen ja puikealiuskainen. Kukat ovat tavallisesti vaaleanpunaisia ja sijaitsevat yksittäin lehtihangoissa. Kukan ulkoverhiö on kolmiliuskainen ja tyvipuoliskosta yhdyslehtinen, teriö on 5 cm leveä. Harmaamalvikki kukkii Suomessa heinä-syyskuussa. Siemenet kypsyvät seleissä kiekkomaisissa lohkohedelmässä.


title: Harmaamalvikki

text: Muista malvakasveista harmaamalvikki muistuttaa eniten rohtosalkoruusua ("Althaea officinalis").


title: Harmaamalvikki

text: Harmaamalvikin päälevinneisyysalue ulottuu Balkanin niemimaalta, Unkarista ja Puolasta itään läpin Venäjän aina Keski-Aasiaan asti. Lajia tavataan yleisesti myös Keski-Italiassa ja Kaukasuksella, satunnaisemmin Saksassa, Baltiassa ja Ruotsin ja Suomen eteläosissa. Suomessa harmaamalvikkia tavataan villiintyneenä lähinnä eri puolilta Etelä-Suomea. Pohjoisimmat havainnot ovat Raahen seuduilta.


title: Harmaamalvikki

text: Suomessa harmaamalvikkia tavataan toisinaan villiintyneenä viljelyjäänteenä, joskus harvoin myös viljelykarkulaisena. Tyypillisiä kasvuympäristöjä ovat niityt, tienvarret ja maatilojen pihat.


title: Harmaamalvikki

text: Harmaamalvikkia viljeltiin aikaisemmin yleisesti koristekasvina. Nykyään sen käyttö on kuitenkin vähentynyt. Se on myös vanha rohtokasvi, jota on käytetty monenlaisiin vaivoihin.


title: Mooseksenpalavapensas

text: Mooseksenpalavapensas ("Dictamnus albus") on voimakastuoksuinen kasvilaji. Se on myös perinteinen koristekasvi. Se on sukunsa ainoa laji.


title: Mooseksenpalavapensas

text: Kasvi on saanut ainakin suomen- ja ruotsinkielisen ('Moses brinnande buske') nimensä siitä, että se erittää eteerisiä öljyjä, jotka syttyvät helposti palamaan. Tämä on yhdistetty Raamatun kertomukseen Mooseksesta ja palavasta pensaasta (2 Moos. 3:1-6). Todennäköisesti mooseksenpalavapensas ei kuitenkaan ole Raamatun kertomuksen laji, koska sitä ei tavata luonnonvaraisena Siinain alueella.


title: Mooseksenpalavapensas

text: Monivuotinen mooseksenpalavapensas kasvaa 40–60 cm korkeaksi. Jäykkiä, alaosasta puutuneita varsia on runsaasti. Varsien yläosissa on tiheään vaaleita nystykarvoja ja mustia eritenystyjä. Vuorottain olevat lehdet ovat 3–5-pariset ja päättölehdykkäiset. Lehdykät ovat puikeansuikeita, kaljuja ja hienosahalaitaisia. Isokokoiset, voimakastuoksuiset kukat ovat kerrannaisessa latvatertussa. Väriltään kukat ovat vaaleanpunaisia, joskus myös valkoisia. Verho- ja terälehtiä on viisi kappaletta. Verholehdet ovat suikeita. Terälehdet ovat kooltaan 20–25 mm pitkiä ja tummasuonisia. Neljä terälehteä on ylöspäisiä, viides eteenpäin siirottava. Heteitä on 10, ja ne ovat pitkäpalkoisia ja kärjestä tummanystyisiä. Mooseksenpalavapensas kukkii Suomessa kesä-heinäkuussa. Kota on kova ja syvään viisiliuskainen. Koko kasvi tuoksuu voimakkaasti sitruunalle.


title: Mooseksenpalavapensas

text: Mooseksenpalavapensas kasvaa luonnonvaraisena Siperiasta ja Keski-Aasiasta Etelä-Euroopaan ulottuvalla alueella.


title: Mooseksenpalavapensas

text: Luontaisilla kasvualueillaan mooseksenpalavapensas kasvaa kuivahkoissa, avoimissa metsissä ja louhikoissa, metsäaroilla ja aroilla.


title: Mooseksenpalavapensas

text: Mooseksenpalavapensas on suosittu puutarhojen koristekasvi. Kasvia käsiteltäessä iho on kuitenkin suojattava hyvin, sillä ihokosketus kasviin aiheuttaa allergisen reaktion erityisesti aurinkoisella säällä (fytofotodermatiitti). Myös lapset on syytä pitää kasvista loitolla.


title: Mooseksenpalavapensas

text: Kasvista valmistetaan hajuvettä ja Siperiassa siitä on valmistettu myös teetä. Kansanlääkinnässä kasvin lehtiä ja juuria on aikaisemmin käytetty matolääkkeenä, naistentauteihin, virtsanerityksen lisäämiseen ja vatsan vahvistamiseen.


title: Lootofagit

text: Lootofagit (, ”Lootuksensyöjät”) olivat kreikkalaisessa mytologiassa myyttinen kansa, jonka Homeros mainitsee Odysseiassa. He elivät Pohjois-Afrikan rannikolla saaressa, jota antiikin aikana etsittiin Djerbalta ja Kyreneltä.


title: Lootofagit

text: Lootofagit nauttivat ravinnokseen kukkia, jotka saivat syöjänsä vaipumaan narkoosiseen apatiaan. Kun Odysseus kotimatkallaan saapui heidän saarellensa, hän lähetti kolme miestänsä ottamaan selvää saaren asukkaista. Nämä otettiin ystävällisesti vastaan ja heille tarjottiin lootusta syötäväksi. Heti heidän maistettuaan kukkien makeuden suussaan, he unohtivat kotimatkansa eivätkä enää halunneet palata kotiin. Odysseus joutui hakemaan miehensä takaisin ja köyttämään heidät penkkeihinsä, jotta koko miehistö pääsi jatkamaan matkaa nopeasti saarelta eteenpäin kohti kotia.